open-index/open-wikipedia-markdown huggingface dataset:
環宇海灣

**環宇海灣**（）係喺香港新界荃灣西嘅大型私人屋苑，為港鐵上蓋發展項目，建於屯馬綫葵青隧道上方。環宇海灣共有7座，前迎藍巴勒海峽，部分單位坐擁海景。地皮面積達113,064平方呎，合共提供1,717個單位，由長江實業、港鐵公司及南豐集團合作發展，建築師為興業建築師有限公司，於2015年3月落成。

截至2014年12月24日，由長實發展嘅環宇海灣錄得1,683宗登記，成為2014年登記宗數最多嘅全新一手項目，登記總值約$119.59億。

## 概述

環宇海灣前臨荃灣海濱公園，環境寧靜舒服。鄰近多個大型新式商場，如海之戀商場，荃新天地及如心廣場，各式連鎖店、餐廳、百貨公司、超市等應有盡有。而於沙咀道、楊屋道一帶有多間民生商店及食肆、街市（楊屋道街市）及商場（協和廣場）等均一應俱全，提供多元化嘅購物及吃喝玩樂嘅選擇。

交通方面，環宇海灣距離港鐵西鐵線荃灣西站約6 - 8分鐘步程，同時於德士古道、永順街沿線有多條巴士及小巴路線，來往港九新界多處地方。

社區康體設施方面，附近有荃灣海濱公園（當中特設寵物公園與海濱長廊），荃灣體育館及荃灣公園供公眾消閒休憩。

屋苑附近亦有多間中小學校，生活及娛樂設施一應俱全。校網方面，分別為荃灣區（幼稚園及中學）、62校網（小學）。。

## 歷史
2005年1月，九廣鐵路公司宣佈喺該年內推出荃灣西站七區項目，然而最後決定延遲一年推出。

2006年10月，九鐵公司邀請財團遞交意向書，當時共13個財團遞交，至2007年4月，剩低長江實業、恒基地產、新鴻基地產及信和置業入標，其中信和置業所遞交嘅標書被視為無效，最終因補地價過高而流標。該次招標亦是兩鐵合併前，九鐵最後一個推出招標的上蓋項目。

至2008年9月，港鐵公司重新招標「荃灣西站七區項目（TW7）」，長江實業以建東投資有限公司名義投得，預計項目投資額約60億元，其後同年12月向南豐集團出售項目一成半股權。2012年7月，城規會通過放寬非住宅部分嘅地積比率，而住宅單位數目由1,740伙減至1,720伙。

項目建築期間，樓盤中文名稱暫稱為「環宇」，英文名稱則為「City Point」。

2014年1月7日，環宇更改樓盤中文名，命名為「環宇海灣」，英文名稱依舊保留為City Point。

2014年5月14日，發展商上載售樓說明書 。

2014年5月22日，正式公佈首批價單，售價由535.2萬至1,309.6萬。

## 住宅
呢個屋苑由7座樓高49至52層嘅物業所組成，各配置四部升降機。，合共提供1,717個單位，實用面積約498至1,467平方呎，每層一梯2至6伙。物業主打三、四房戶，當中三房戶共798伙，四房戶共有322伙，實用面積由849至914方呎，則佔整體約20%，分布第1、2及6座，大部分四房可享海景，而兩房戶共有542伙，佔整體單位約30%。項目早於2013年5月申請預售樓花同意書，其位於港景匯商場3樓示範單位及售樓處亦已準備就緒。最後，項目喺2015年3月下旬落成。

喺七座樓宇當中，第7及8座採用單方向設計，而部分單位（如第1座C室、第2座B室、第3、5、7、8座C及D單位、第6座B及C單位）採用當時發展商常採用嘅巨型長型窗台設計。

### 樓層分布
*1-3、5-6座：7-52樓（不設13、14、24、34、44；26樓為隔火層）
*7-8座：7-49樓（不設13、14、24、34、44；22樓為隔火層）

## 會所
環宇海灣設有大型獨立會所，為荃灣西鄰近屋苑包括柏傲灣，海之戀與全城匯嘅會所中規模最大。

環宇海灣會所命名為Club We，位於項目3及5樓，佔地6萬呎。

環宇海灣會所分為7個感觀主題，提供20多項設施，包括6.375米高籃球場、區內罕有嘅60米室內恆溫泳池、香草園、鋼琴室、Band 房同飛鏢場等設施。此外，屋苑特設以著名魔法電影為主題嘅兒童會所，當中有魔法列車布置供小朋友玩樂，及以魔法學院主題嘅藏書庫，讓住戶一家大細享有多元化消閒活動。

會所另有佔地約30,598平方呎綠化空間/園景區。

## 其它設施

其它主要設施包括停車場、7座與8座之間地下嘅紫雲間雋逸護養院，並為一間後千禧校舍平整地盤，供政府日後發展之用。

預留小學用地已於2017年尾，批予區內嘅中華基督教會全完第一小學作重置之用，於2021年10月施工，2024年9月完工遷入。

## 註

## 參考資料

## 出面網頁
*環宇海灣業主討論區 
*環宇海灣業主討論區 Facebook 專頁
LED燈絲燈膽

**LED燈絲燈膽**（英文：LED filament light bulb）係一種用發光二極管技術整嘅燈膽，佢嘅外觀設計有啲似傳統嘅電燈膽，有明顯睇得到嘅燈絲，但係就有發光二極體（ LED ）嘅高效率。LED燈絲燈膽呢個名係嚟自佢嘅一串串，由好多排得好密嘅串聯發光二極管，呢啲發光二極管串埋一齊，睇落更加似傳統嘅鎢絲咁，成粒LED燈絲燈膽比起以前嘅舊式LED燈膽（由好多粒焊喺印刷線路底板上面嘅LED，再加一個奶白外殼整成），睇落更加似傳統嘅鎢絲燈膽。LED燈絲燈膽係作為傳統鎢絲燈膽嘅直接替代品嚟設計同埋製造，因為佢哋嘅形狀相同，又用相同嘅底座，而且佢哋嘅電源電壓一樣。佢哋嘅優點係，著咗燈嗰陣佢哋同透明嘅鎢絲燈膽差唔多樣，同鎢絲燈膽一樣，佢哋嘅光線分佈係廣角，通常係300°。另外，佢哋亦都比起其他舊式LED燈更加高效率，更加慳電。

## 歷史
 
第一個LED燈絲型設計嘅燈膽係由日本嘅 Ushio Lighting 喺2008年生產，佢既設計目的係想模仿電燈膽嘅外觀。當時嘅LED燈膽通常係用單一大型 LED 或者係連接喺一個大型散熱器上面嘅LED矩陣，呢啲燈膽通常會產生180度範圍嘅光束。到咗2015年左右，已經有幾間LED燈膽製造商推出LED燈絲燈膽。呢啲設計用咗幾個LED燈絲發光器，當著咗燈嗰陣，外觀同透明標準鎢絲燈嘅燈絲好似，而且啲細節位同早期嘅愛迪生多條鎢絲嘅燈膽好似。

喺2008年 Ushio 同三洋（Sanyo）攞到LED燈絲燈膽嘅專利。松下（Panasonic）喺2013年嘅專利嗰度描述咗一種用類似燈絲嘅平面排列模組。喺2014年有另外兩份獨立申請嘅專利申請，但係佢哋從來都無得到批准。早期申請嘅專利包括喺LED下面有個散熱器。喺嗰陣時，LED嘅發光效率都係低過100 lm/W，到咗2010年代尾，呢個發光效率已經提升到接近160 lm/W。而2020年同埋2021年，LED 燈絲燈膽嘅發光效率已經可以分別達到 188.3 lm/W 同埋 200 lm/W。

## 設計
LED 燈絲係由幾個串聯（series-connected）嘅LED安裝喺透明基板上面組成，叫做 COG（chip-on-glass）。呢啲透明基板係用玻璃或者藍寶石（sapphire）造嘅。 呢種透明度令到發出嘅光可以均勻噉分散，而唔會受到任何干擾。 矽膠樹脂粘合劑材料入面嘅黃色螢光粉塗層，可以將LED產生嘅藍光轉化成接近想要嘅色溫嘅白光或者黃光，通常係2700K，同電燈膽嘅暖黃光一樣。 矽膠粘合劑嘅降解同藍光嘅洩漏係LED燈絲燈膽嘅設計問題。

燈絲設計嘅其中一個好處係，由於用咗更多數量嘅LED發光單元，令到每個單元嘅驅動電流都更加低，所以效率可以做到更高。呢個設計嘅一個主要好處係，可以輕鬆咁由燈絲陣列得到接近完整嘅「全局」照明（360 ° ），但係兩個發出較少光嘅區域出現喺基板嘅對角線上。 

高嘅工作溫度會縮短LED發光二極管嘅壽命。 LED燈絲燈膽有好多比其他類型LED燈膽更細、功率損耗更低嘅LED晶片，所以唔需要用散熱器，但係設計嘅時候，仍然必須注意熱管理；為咗盞燈可以好可靠咁用到，需要設計到有幾條散熱路徑。燈膽裏面可能會有啲高導熱性嘅氣體（氦氣）混合物，令到佢可以更好咁將啲熱量由LED燈絲嗰度傳導到玻璃外殼。適當嘅LED燈絲排列亦都可以優化散熱效果。 LED晶片嘅預期壽命同接面溫度（Junction Temperature，Tj）有關；喺接面溫度比較高嘅情況之下，光輸出會隨時間而下降得更快。要達到 30,000小時嘅預期壽命，同時保持90%嘅光通量（Luminous flux），需要將接面溫度保持喺85°C以下。另外值得注意嘅係，如果填充氣體因為任何原因而流失，LED燈絲可能會好快就燒咗。  

透明燈膽入面嘅電源供應器一定要好細先可以放得入燈膽嘅底座。由於每粒藍光LED嘅電壓係喺直流2.48V到3.7V之間，所以同其他LED晶片比較，大量嘅LED（通常每條燈絲有28粒）簡化咗電源供應器嘅設計。有啲設計可能會額外用紅光LED，佢哋嘅電壓係喺直流1.63V到2.03V之間，所以兩條紅色同藍色混合嘅燈絲就需要接近直流110V嘅電壓，而四條燈絲就需要接近直流220-240V嘅電壓。相比起其他LED燈所需要嘅將交流電壓降低到直流3V到12V之間，LED燈絲嘅高電壓，令到電源供應器需要承受嘅電壓降會低好多，設計亦都容易咗，體積亦都可以細啲。LED燈絲燈膽嘅設計通常都係用四條燈絲，外觀上同鎢絲嘅燈絲好似。一般嚟講，用螢光粉混合物嚟做到更高嘅顯色指數（Color Rendering Index，CRI；同色溫唔同），而唔係用黃色螢光粉嘅早期藍色LED。註：CRI 係衡量自然顏色喺人造光源之下同埋陽光之下所呈現出嚟嘅效果嘅指標。

一啲平價嘅燈膽用簡單嘅線性穩壓器，會出現交流電頻率嘅兩倍頻率（100HZ或者120HZ）嘅閃爍，呢啲閃爍好難用肉眼睇到，但係佢可能會導致眼睛疲勞同頭痛。 

## 圖庫

File:Ampoule_-_2016_02.jpg|LED燈絲燈膽，琥珀色嘅玻璃外殼，同埋有幾條燈絲，咁樣視覺效果會比較好
File:FEIT_LED_filament_27_450_SIDE.jpg|燈絲以交叉嘅圖案排列，目的係減少陰影同埋可以有更均勻嘅照明效果
File:FEIT_LED_filament_27_450_TOP.jpg|由頂部睇同一粒4燈絲燈膽


## 參考
火山玻璃

**火山玻璃**（）係岩漿快速冷卻而成嘅玻璃。就好似其他嘅無定形固體噉，佢係一個介乎於高度有序又緊密排列嘅晶體同埋高度無序排列嘅液體之間嘅物質狀態。火山玻璃可以係指喺或者玻璃狀罅隙間嘅物質或者。

## 參考
痴迷

**痴迷**（）係一種，即係指浪漫情感而成，注意聚焦喺愛慕對象、渴求對方又滿足唔到、勢不可擋嘅強烈熱情。痴迷者通常會有、憂鬱嘅諗法或者對愛慕對象嘅擔憂，仲有同對方建立或維繫關係同得到佢回應嘅渴望。痴迷可能係依附嘅過程。

痴迷嘅定義甚至係存在與否都有爭議。學者指痴迷就係浪漫愛情，只不過有負面含意而且可能係一個精神障礙。佢提出浪漫愛情係一種自然嘅癮，好壞視乎情況而定。佢喺2024年重伸佢唔覺得痴迷同浪漫愛情有分別。

## 睇埋
* 相思病
* 單戀

## 參考
Nikocado Avocado祕密減肥事件

**Nikocado Avocado 祕密減肥事件**係指，2024年9月7號，YouTuber Nikocado Avocado（真名 Nicholas Perry）爆出佢秘密減重250磅，震驚咗佢嘅觀眾，佢形容呢件事係佢人生入面「最偉大嘅社會實驗」。呢位內容創作者以食播（mukbang）影片出名，喺片入面食大量嘢同觀眾互動。過去多年，佢因為體重不斷增加同埋喺鏡頭前面失控嘅性格而變得更加有名。

## 秘密減重同「Two Steps Ahead」影片

喺2024年9月發佈嘅「Two Steps Ahead」影片入面，Nikocado Avocado戴住隻熊貓面具，解釋佢點樣秘密咁減咗250磅。佢話佢「早人一步」用策略性預先錄製嘅影片，製造出佢仲係超重嘅假象。呢位YouTuber講，佢最重嘅時候達到411磅，而家只淨返158磅。佢話佢係靠剪輯舊片同剃光頭髮，避免喺街度俾人認得出佢。

Nikocado形容佢嘅減重之旅係一場為期兩年嘅社會實驗，目的係突顯人哋點樣無意識咁消費內容，就好似人哋會過量食嘢咁。佢將自己製作食播內容嘅經歷，形容成「觀察螞蟻農場」，仲講到佢完全掌控住呢個故事，而觀眾係唔知佢背後搞緊啲咩改變。

## 觀眾反應

呢次公佈震驚咗佢嘅粉絲，當中有好多人之前對佢喺增肥期間嘅健康狀況表現擔憂。事後，好多粉絲對佢嘅變化感到鬆一口氣，仲讚佢呢個轉變好犀利，認為呢件事係互聯網上最大嘅驚喜之一。留言區有觀眾講佢哋之前以為佢已經好接近健康危機嘅邊緣，而有啲人就恭喜佢成功玩咗咁大嘅噱頭。

## 繼續食播內容

儘管已經減重，Nikocado Avocado仲係繼續發佈食播影片。喺佢嘅後續內容入面，佢被見到食大量嘅食物，包括一碟5,000卡路里嘅芝士麵。佢強調，雖然佢嘅健康之旅係好重要，但佢嘅食播內容將會保持不變。

## 象徵意義同未來計劃

Nikocado喺佢嘅揭露影片入面用嘅熊貓面具象徵咗現實同社交媒體形象之間模糊嘅界線，反映出佢想傳達嘅信息——網上內容世界唔係「非黑即白」咁簡單。去到2024年9月，佢繼續喺「Nikocado Avocado 2」帳號度製作內容，並透露將來可能會有更多個人更新同埋頻道嘅改變。

## 參考資料

1. Etienne, Vanessa. “YouTuber Nikocado Avocado Shocks Viewers with Secret 250-lb. Weight Loss: 'Greatest Social Experiment'.” People, September 9, 2024. link.

2. Quintana, Anna. “Nikocado Avocado Secretly Lost 250 Pounds While Still Posting on YouTube — Here's How.” Distractify, September 7, 2024. link.

3. Evans, Greg. “YouTuber Pulls Off ‘Greatest Social Experiment’ by Secretly Losing 250lbs in Two-Year Prank.” The Independent, September 7, 2024. link.
Nikocado Avocado

**Nikocado Avocado**（）原名**Nicholas Perry**，係一位喺烏克蘭出世嘅美國網絡紅人同YouTuber，主要以食播（mukbang）影片出名。去到2024年1月，佢已經喺六個YouTube頻道上面攞到超過8.6百萬嘅訂閱，影片總觀看次數大約有25億次。佢嘅網上形象因為搞笑同戲劇化嘅表演而出名，仲喺鏡頭前不斷增肥，同時喺TikTok上面攞到超過100億次嘅觀看次數。

喺2024年9月，佢喺一條影片入面爆出，佢喺過去兩年秘密咁減咗大量體重。佢透過上載預先錄製嘅影片嚟隱瞞佢嘅減重。呢條影片叫做《Two Steps Ahead》，喺發佈後48小時內攞到2600萬次觀看。

## 爭議

2019年12月，另一個食播Stephanie Soo指控Perry騷擾佢，話佢send咗一啲短信畀佢，仲喺佢屋企入面偷拍相。Perry發佈咗一條回應影片，反駁佢嘅指控，喺片中展示咗佢所拍嘅相，並聲稱Soo完全知情。佢亦展示咗佢哋之間嘅短信對話，話Soo無出現去參加原本安排好嘅合作。曾同Perry同Soo合作過嘅食播Zach Choi其後表示，佢請咗律師處理Perry嘅言論，不過最終無採取任何法律行動。Perry後來話佢同Soo其實係假扮爭拗，為咗幫助佢哋嘅事業。

## 睇埋
*YouTube
2024年9月美國更新香港商務警示事件

**2024年9月美國更新香港商務警示事件**係指2024年9月9號，美國國務院發佈咗更新版嘅商業諮詢，關於喺香港嘅美國企業，重點提到國家安全法所帶嚟嘅風險。呢份諮詢特別提到《香港國家安全法》同埋建議嘅《基本法》第二十三條立法，聲稱呢啲法律削弱咗香港嘅自由同人權。諮詢仲提到呢條法律嘅域外效力，引用咗13位海外嘅民主派人士嘅案例，包括一啲美國公民，佢哋受到香港當局嘅追捕。

## 香港政府回應

對此，香港特別行政區政府同日發表聲明，指控美國對香港嘅法律制度同營商環境作出誤導性同不實嘅指控。政務司司長陳國基批評美國企圖打壓香港發展，並強調呢啲嘗試係唔會成功嘅。陳國基再三向公眾保證，國安法已經實施咗一段時間，並無證據顯示有隨意拘捕商界人士嘅情況。

陳國基仲講，所有與國家安全相關嘅案件都係透明咁喺法院處理，指責美國透過散播恐懼嚟阻止外國企業投資香港。佢進一步指出，美國係企圖嚇怕潛在嘅投資者，但佢相信呢啲手段係唔會得逞。

## 大陸官員嘅回應

中國外交部駐港公署強烈譴責美國干預香港事務，聲稱美國係破壞香港嘅繁榮同穩定。公署呼籲美國遵守國際法，撤銷所有不公正嘅制裁，並停止干涉香港事務同中國內政。

內地官員重申，中央政府會繼續支持香港嘅獨特地位同優勢，確保自由開放嘅營商環境。

## 參考資料

KTSF News, 2024年9月9號

i-CABLE News, 2024年9月9號
梁嘉莹

**梁嘉莹**（，）係2024年度香港小姐競選嘅亞軍兼最上鏡小姐，參選前係準碩士學生。

## 簡歷

梁嘉莹喺加拿大出世，喺溫哥華成長，美國紐約帕森設計學院畢業，2024年入讀香港大學市場學碩士課程。2024年，梁嘉莹參選《2024年度香港小姐競選》，因為個樣同黝黑皮膚曾被傳媒冠以「翻版鍾麗淇」稱號，亦有指佢個樣同冠軍兼最上鏡小姐鄭文雅，以及2010年度香港小姐競選參賽者彭慧中相似。同年8月29號，一眾候選佳麗出席化妝品牌Eleanor宣傳活動，梁嘉莹憑出色化妝技巧獲頒「Eleanor繆思女神獎」。9月15號，梁嘉莹喺2024年度香港小姐競選決賽入面贏到亞軍同最上鏡小姐獎，然後加入無綫電視做女藝員。

## 家庭
梁嘉莹有一家姐喺香港大學經管學院讀課程。

## 曾獲獎項與提名

## 註

## 參考

## 出面網頁
*
楊梓瑤 (香港小姐)

**楊梓瑤**（，）係2024年度香港小姐競選嘅季軍，參選前係北京電影學院學生。

## 簡歷
楊梓瑤喺荷蘭馬斯垂克出世，喺荷蘭土生土長，阿爸係香港人，阿媽係河南人。喺荷蘭完成高中課程後，佢去中國北京入讀北京電影學院，立志做專業演員。佢2023年攞到「第十二屆世界旅遊文化小姐大賽」中國區冠軍。

## 參考

## 出面網頁
*
王汛文

**王汛文**（，）係2024年度香港小姐競選嘅友誼小姐兼十強佳麗，參選前係做行政助理，本身亦係一位愛貓之人。

## 簡歷
王汛文於2000年12月15號喺香港出世。中學就讀於，大學就讀於亞伯達大學經濟系，後曾任行政助理。2024年，王汛文參選《2024香港小姐競選》並入圍十五強，後於9月4號在佳麗互選下獲頒「友誼小姐」獎項，並於9月15號舉行的決賽晉身十強。

2024年10月，王汛文同俞可程加入《東張西望》外景主持行列。

## 演出作品
### [[電視節目]]（[[無綫電視]]）

## 曾獲獎項與提名

## 參考

## 出面網頁
*

類:無綫電視女藝員
企業強人

《**企業強人**》（）係香港電視廣播有限公司同上海騰訊企鵝影視聯合製作嘅時裝劇集，由陳豪、譚俊彥、張曦雯同龔嘉欣領銜主演，監製羅永賢。套劇用物流公司做主題。無綫電視翡翠台喺2024年9月16號到10月18號逢禮拜一到五20:30-21:30播。

套劇做宣傳嗰陣，定位做繼《律政強人》、《白色強人》、《白色強人II》、《破毒強人》後「強人系列第五部曲」。套劇入面嘅主要舞臺「世代物流」亦曾經喺《破毒強人》出現過，但兩套劇屬唔同時空，兩者冇任何關連。

## 出面網頁
*企業強人 | TVB 無綫電視

類:2024年無綫電視劇集‏‎‎
類:無綫電視-騰訊合拍劇集
獎門人感謝祭

《**獎門人感謝祭**》（）係香港無綫電視嘅遊戲節目，亦係植入咗無綫電視網購業務「鄰住買」宣傳嘅節目，最初定位做《開心無敵獎門人》嘅番外篇，但累積播放集數已經超越咗《開心無敵獎門人》本身。節目由2022年12月18號開始唔定期播出，原本宣佈2024年5月播出最後一集，但同年8月改用《**大師兄感謝祭**》名義繼續播出，不過就由「獎門人」曾志偉改為「大師兄」錢嘉樂領銜主持。不過《大師兄感謝祭》播咗3集後，《獎門人感謝祭》再喺同年11月台慶月復出過一集。

## 每集內容
### 獎門人感謝祭

### 大師兄感謝祭

## 獎
*萬千星輝頒獎典禮2024 — 馬來西亞最喜愛TVB綜藝及資訊節目

## 相關節目
*《大師兄Welcome Summer大激戰》

## 註
鄰住買

**鄰住買**（）係香港無綫電視旗下嘅網上購物平台，2021年收購返嚟，逐漸取代自家創辦嘅big big shop，之後無綫電視製作咗唔少節目安插鄰住買嘅宣傳，譬如結合遊戲節目「獎門人系列」嘅《獎門人感謝祭‎》。

## 出面網頁
*鄰住買
晏嬰

**晏嬰**（），字**仲**，齊國人。係春秋後期嘅政治人、思想家，佢喺齊靈公、齊莊公同埋齊景公在位時做相國執政。

## 攷
*《史記·巻62》
*《晏子春秋》
蒙通聯

**蒙通聯**（）係泰國巴革縣一間職業足球球會，依家踢緊泰國甲組足球聯賽。

## 榮譽
*泰國甲組足球聯賽冠軍：2009年、2010年、2012年、2016年

## 參考
周延儒

**周延儒**（），字**玉繩**，號**挹齋**，江蘇宜興人，係大明末年嘅大臣。佢喺崇禎朝兩次做首輔主政，後因為時局艱難得罪咗崇禎帝，1644年俾逼吊頸死。

## 攷
*《明史/巻308》
行星系統

**行星系統**（）係所有喺恆星或恆星系統周圍嘅軌道內或外，受到引力束縛嘅非恆星天體。
Τ子

**τ子**（），係帶負電荷、自旋1⁄2嘅基本粒子，符號為τ−，由馬田·佩爾實驗團隊喺1975年發現。
拉明·也馬

**拉明·也馬**（，），係一個西班牙足球員，司職翼鋒，而家效力緊西甲球會巴塞隆拿，亦都係西班牙國家足球隊成員之一。2025年7月開始喺巴塞由19號改為著上傳奇嘅10號球衣。

## 攞過嘅獎
; **巴塞隆拿**
*西班牙甲組足球聯賽冠軍：2022–23年、2024–25年
*西班牙國王盃冠軍：2024–25
*西班牙超級盃冠軍：2024–25

;
*歐洲國家盃冠軍：2024年

## 拎

## 參考資料
杜林區

**杜林區**（，簡稱 
；，簡稱 ），或者指明係**杜林區域政府**，係加拿大安大略省嘅一個區域政府；舊譯**杜咸**。佢地理上喺安省南部，喺金馬蹄地區入面，位於多倫多以東，閃高湖東南，安大略湖以北，行政總部喺域比。

杜林區北部主要係郊外地方，橡樹嶺冰磧就喺杜林區入面。

## 拎
* 

## 攷

## 註
毒手

（）係1960年嘅一齣港產黑白粵語片，由阮朗《新晚報》小說改編，王鏗執導，吳楚帆、張瑛、紫羅蓮主演。

## 情節
小職員李振文同有錢仔黃達明都係有毒癮嘅，不過振文有太太同屋企人支持，成功搣甩咗舖癮。達明阿爸黃子材原來係賣毒品嘅，俾達明阿媽知道咗，將啲毒品銷毀，子材亦因為咁被殺。達明被壞人要脅簽署巨額支票，好彩有振文相救，達明終於覺悟前非，重決心戒毒。

## 演員陣容

## 參考
*
*毒手（香港電影資料館）
皮爾區

**皮爾區**（，簡稱 
；，簡稱 ），或者指明係**皮爾區域政府**，係加拿大安大略省嘅一個區域政府；舊譯**庇爾**。佢地理上喺安省南部，金馬蹄地區入面，位於多倫多以西；1974年1月1號成立，行政總部喺賓頓，2024年大約住咗 33 3000人。

## 拎
* 

## 攷

## 註
第一財經電視

**第一財經電視**係第一財經傳媒有限公司旗下嘅電視部門，製作播出以投資者為對象嘅專業財經節目。電視廣播總部設喺
上海，喺北京、深圳兩地設有直播室，並喺香港、星加坡、東京、首爾、悉尼、洛杉磯、三藩市、芝加哥、紐約、倫敦、吉隆坡等地擁有特約觀察員。
晚間網絡近畿

**《晚間網絡近畿》**（）係NHK大阪廣播電視台於1988年4月4號至1997年3月31號期間播出嘅地區新聞節目。

## 概述
1988年4月4號開播，NHK嘅晚間本地新聞播出時間由18點至19點擴大為一個鐘頭。除咗關西新聞同地區信息外，仲設有經濟信息和體育欄目，每個欄目都有專門嘅主播。

1988年5月20號，作為NHK大阪放送局與KBS釜山放送總局交流嘅一部份，《晚間網絡近畿》播出嘅新聞被改組為韓國《KBS9點新聞》播出。

## 攷
情賊

（，又叫**Lover Stealer**）係1958年嘅一齣港產黑白粵語時裝片，由望雲自編自導，謝賢、嘉玲領銜主演。

## 情節
情賊姜維森最叻係先騙色後偷首飾，不過佢手法高明，探長文包探一直都奈佢唔何。維森偷咗梁太太嘅鑽石頸鏈，由曼谷嚟香港，包探追到來嚟，重話只要維森交翻條頸鏈出嚟，就可以唔引渡佢返曼谷，但係維森唔認偷咗嘢。維森邂逅少女梅娜，想打佢啲首飾主意，結果又成功得手，點知沉咗船對娜動咗真情。就喺維森決定重新做人嘅時候，驚聞梅娜有癌症，重只剩一個多月命。維森同梅娜坦白自己情賊嘅身分，得到原諒，佢將條鑽石頸鏈交翻畀包探之後，就陪梅娜去東京醫病。

## 演員陣容

## 參考
*
華盛頓地鐵藍綫

，代號**BL**，係華盛頓地鐵嘅一條綫。路綫含28個站，服務美國維珍尼亞州、同、華盛頓哥倫比亞特區同馬利蘭州，總站為夫蘭告尼亞—春田站同喇告市中心站。藍綫同黃綫、橙綫同銀綫混行，係全地鐵系統同最多路綫混行嘅一條綫。淨係屬藍綫嘅站淨得夫蘭告尼亞—春田、范當街同亞靈頓墳場三站。

## 未來發展
2023年，華盛頓都會區交通局發佈《藍、橙、銀綫容量同可靠性研究》（），提倡五項改善藍、橙、銀綫幹道服務嘅提議。其中，涉及藍綫嘅提議有兩個：藍綫至綠帶同藍綫至國家碼頭，兩者都提議將藍綫同主幹綫分開，以降低混行對班次密度嘅影響，並提倡藍綫喺華盛頓市中心區域行東西走向，途徑同等地，喺羅詩連站、化利吉北站、和農山廣場站同聯合車站設有同其他地鐵綫嘅轉乘。綠帶計劃提倡藍綫喺聯合車站之後行往東北方向，最後再喺學院公園—馬利蘭大學站同綠帶站同綠綫嘅尾端連接，途徑、同等地。相反，國家碼頭計劃就提倡藍綫喺聯合車站之後向南行，喺國會南站同海軍船塢—棒球場站同橙、銀、綠綫接駁之後橫跨，途經、同等地之後再向西橫跨，接管目前屬黃綫嘅亨廷頓至國王街—老城路段，造成一條環狀綫。目前屬藍綫嘅夫蘭告尼亞—春田至國王街—老城路段就接交俾黃綫。

## 車站一覽
}： 美鐵：紅雀號、卡羅萊納號、新月號、菜棕號、白銀流星號、白星號、東北走廊號 維珍尼亞鐵路特快：夫㻝治歷詩堡綫、文拿沙士綫
| rowspan="2" |1983年12月17號
|-
|比喇特路
|
| rowspan="2" | 黃綫
|-
|浦多麥貨場
|
|2023年5月19號
|-
|朗奴・列根華盛頓國家機場
|
| 黃綫 朗奴・列根華盛頓國家機場
| rowspan="6" |維珍尼亞州
| rowspan="18" |1977年7月1號
|-
|水晶城
|
| 黃綫： 維珍尼亞鐵路特快：夫㻝治歷詩堡綫、文拿沙士綫
|-
|五角城
|
| rowspan="2" | 黃綫
|-
|五角大樓
|
|-
|亞靈頓墳場
|
|
|-
|羅詩連
|
| rowspan="4" | 橙綫 銀綫
|-
|霧底—佐治・華盛頓大學
|
| rowspan="13" |華盛頓哥倫比亞特區
|-
|化利吉西
|
|-
|麥科臣廣場
|
|-
|地鐵中心
|
| 紅綫 橙綫 銀綫
|-
|聯邦三角
|
| rowspan="2" | 橙綫 銀綫
|-
|史美夫臣
|
|-
|朗芳德廣場
|
| 橙綫 黃綫 綠綫 銀綫
|-
|西南聯邦中心
|
| rowspan="5" | 橙綫 銀綫
|-
|國會南
|
|-
|東部市場
|
|-
|浦多麥大道
|
|-
|球場—軍器廠
|
|-
|賓寧路
|
| rowspan="5" | 銀綫
| rowspan="3" |1980年11月22號
|-
|國會大廈高地
|
| rowspan="4" |馬利蘭州
|-
|亞蒂臣路
|
|-
|麼根大道
|
| rowspan="2" |2004年12月18號
|-
|喇告市中心
|
|}

## 攷
多倫多 (搞清楚)

**多倫多**，口語有時簡稱**土**（嚟自 Toronto，，嘅第三個音節）呢個地名，無論係喺口語同書面語，粵語定其他文，都會因應唔同情況而有唔同嘅意思。

喺2020年代，多倫多通常可以指：
* 多倫多：現時政制上嘅多倫多市
* 大多倫多地區：以現時政制上嘅多倫多市為中心嘅都會區，計埋萬錦、密西沙加等等周邊嘅大城市
* 天主教多倫多總教區：主教府喺多倫多（1998年前指大多倫多市）嘅天主教教區，計埋目前政制上嘅多倫多市（亦即係1998年前嘅大多倫多市）嘅一啲周邊地區
1998年六市合併前，亦可以指：
* 大多倫多市：1998年前粵語口語講多倫多，如果唔係指大多倫多地區，就通常係指呢樣，概念上即係以舊多倫多市為中心嘅都會區，地理上等於現時政制上嘅多倫多市
* 舊多倫多：1998年前政制上嘅多倫多市，不過咁叫其實基本上只係限於英文（或者法文），粵語口語實際上其實通常係叫 downtown（）
天主教多倫多總教區

**天主教多倫多總教區**，簡稱**多倫多總教區**（；），係普世天主教會一部分；1841年成立，1870年升格做總教區。佢喺2023年係加拿大最大嘅天主教區，地理上咸括哂加拿大安大略省嘅多倫多、皮爾區、杜林區、約克區、德化林郡 同閃高郡，總面積大約 1 3000 平方公里，教友人數 160 2370，佔總人口大約四分一。

佢因為咁大，分咗做四區，每區一個輔理主教。東區係士嘉堡同杜林區，北區係約克區同閃高郡，西區係多倫多西部、皮爾區同德化林郡，剩返落嚟嘅叫中區。

喺2023年，全個多倫多總教區總共224個堂區同24個傳教區，當中有五個係粵語堂區，分別係萬錦嘅中華殉道聖人堂、士嘉堡嘅華人聖心堂、密西沙加嘅救世主堂、萬錦嘅聖曹桂英堂同多倫多中區唐人街嘅嘉模聖母堂。

多倫多總教區主教座堂係聖彌額爾主教座堂，响多倫多市中心。

## 主教
多倫多目前嘅總主教係意大利裔嘅 Francis Leo，喺2023年2月11號由教宗方濟各委任，同年3月15號正式就職；另外有四個輔理主教，分別係中區嘅 Robert Kasun、東區嘅阮文生（Vincent Manh Hieu Nguyen；）、北區嘅 John A. Boissonneau 同西區嘅 Ivan Camilleri。

### 歷任教區主教
* 1841年-1847年：Michael Power 主教
* 1850年-1860年：Armand-François-Marie de Charbonne 主教
* 1860年-1888年：John Joseph Lynch 主教，1870年升總主教
* 1889年-1898年：John Walsh 總主教
* 1899年-1908年：Dennis O’Connor 總主教
* 1908年-1911年：Fergus Patrick McEvay 總主教
* 1912年-1934年：Neil McNeil 總主教
* 1934年-1971年：James Charles McGuigan 總主教
* 1971年-1978年：Philip Francis Pocock 總主教
* 1978年-1990年：Gerald Emmett Carter 總主教
* 1990年-2006年：Aloysius Matthew Ambrozic 總主教（）
* 2006年-2023年：Thomas Christopher Collins 總主教
* 2023年-：Francis Leo 總主教

## 學校
多倫多總教區並冇直接辦學，但係教區入面有天主教學校，當中嘅中小學除咗幾間私校之外，大部分都隸屬六間天主教教育局，分別係德化林－皮爾區天主教教育局、杜林區天主教教育局、Simcoe Muskoka Catholic District School Board、多倫多天主教教育局、約克區天主教教育局同 MonAvenir 天主教教育局。

## 出面網頁
*天主教多倫多總教區

## 參考資料

## 註
春日局

**春日局**（，），名**齋藤福**，係日本江戶時代嘅貴族。佢係德川家光嘅奶媽同大奧御年寄，亦俾封做從二位春日局。
陳尚萱

**陳尚萱**（，）係香港新聞從業員，而家係無綫電視翡翠台同明珠台港聞記者。

## 簡歷
陳尚萱2020年拔萃女書院畢業，2024年香港大學新聞學學士畢業。佢2023年已經加入無綫電視做實習記者，並且喺畢業後做全職記者。因為英文講得流利，佢亦被安排同時做明珠台記者。

陳尚萱2024年中秋節幫明珠台做現場直播報道，切換畫面嗰陣未有通知佢開始直播，結果工作人員提佢後佢用廣東話問「咩呀？吓？到我呀？」，之後先至用英文開始報道。

## 參考
Suetyic

（，）又名**雪兒**，網名叫**suetyic**，佢係香港一位KOL，喺Instagram活躍同埋發佈唔少性感相，有約莫14萬人訂閱。另外，佢重意爬蟲類寵物，媒體封佢做**爬蟲少女**。

佢曾讀文理書院 (香港)同埋香港理工大學2019年畢業生。《蘋果日報》報導過佢金魚街救路邊水魚，網上見佢貼唔少性感相，都受網友轉發同關注，之後涉及熱論事件遭到評價，同時人氣增加。當期時上過電視。

## 涉事
### 「KOL中最大騙案」
網傳有人街上影到雪兒本人，張張相加上電視畫面，比較雪兒自已嘅相，發現落差好大。被指自拍嘅相經大量修改，形容為「變咗另一人」。例如連登網民喺港鐵拍到疑係佢嘅真身，指控佢過份修圖，甚至對鞋都變咗色。而環境資料估算出佢只有140至150厘米身高，佢嘅「長腳相」亦遭質疑。

### 指控伍公子意圖不軌
事發喺2020年，雪兒同YouTuber伍公子發生爭執。當時雪兒指控伍對佢意圖不軌。事源雙方約見講合作事項，伍公子邀請雪兒去佢嘅工作室，但雪兒拒絕並喺社交網上話伍公子嘅行為感到不安。伍公子隨後公開部分對話，否認指控，聲言當時只想喺工作室開會，冇其他意圖。呢起事喺網上熱議一陣，有唔同嘅回應。

## 演出
### 電視節目（ViuTV）
*2019年：《估你唔到》第21-22集演出。

## 參考

## 出面網頁
* 
* 
* Suetyic@Youtube
下一戰歌手

**下一戰歌手**係中國大陸湖南衛視同芒果TV喺2024年第三季度播出嘅週五黃金檔音樂類真人秀節目，接檔節目《樂在其中》。呢個節目延續《歌手2024》「直播真唱不修音」嘅標準，由24位「新聲歌手」展開幾輪直播競演，同「標杆歌手」對標開唱，最終優勝者將獲得《歌手2025》嘅首發資格。

## 參考資料

## 出面網頁
* 《下一戰歌手》官方微博
婚前性行為

**婚前性行為**，又叫**未婚性行為**，係指兩個人唔係結婚關係下發生咗性行為，喺好多宗教入面視為罪惡，亦喺好多文化入面視為禁忌。不過自從1960年代開始，西方國家好多人逐漸接受婚前性行為，連帶世界各地嘅唔少人亦都逐漸接受。
多倫多聖彌額爾主教座堂大殿

**聖彌額爾主教座堂大殿**（），原本同通常叫**聖彌額爾主教座堂**（），係天主教多倫多總教區主教座堂，1848年開始用，喺多倫多市中心 Bond 街65號，列咗入市政府嘅歷史建築名冊，佢嘅建築風格係哥德復興式，用磚石砌。

間教堂由英裔嘅 William Thomas 設計，1845年開始起，1848年起好，同年9月29號（聖彌額爾慶日）祝聖；21世紀初用咗14年做咗次大翻新，但係途中喺2015年6月至2016年9月期間，因為樓宇結構問題成間閂咗佢嚟修理，9月25號重開，9月29號重新祝聖。

翻新工程做咗非常之多嘢，最大工程嘅係將地底嘅墓室 改建咗做正式嘅地下聖堂，除此之外亦都換咗個管風琴，新嘅風琴有 4143 條音管，同特登設計到唔會遮住後面嘅彩色玻璃窗。

佢本來並唔係乜嘢大殿，係到重開之前冇幾耐，2016年9月14號先至列做次級聖殿（）。

## 參考資料

## 註
錫布延海

**錫布延海**（**Sibuyan Sea**）係太平洋嘅海，喺菲律賓維薩亞斯群島同呂宋島之間。
薩利什海

**薩利什海**（Salish Sea）係太平洋嘅海，喺加拿大卑詩省同美國華盛頓州之間，面積約莫有1.8萬平方公里。
華登海

**華登海**（**Wadden Sea**）係大西洋嘅海，喺丹麥、德國同荷蘭沿岸。因為佢嘅生物多樣性，被聯合國教科文組織列入世界自然遺產。
阿爾博蘭海

**阿爾博蘭海**（**Alboran Sea**）係大西洋同地中海之間嘅海，北面係伊比利半島，南面係非洲大陸，最西面最窄嘅地方係直布羅陀海峽。

類:地中海
巴利亞利海

**巴利亞利海**（**Balearic Sea**）係地中海嘅海，西面係伊比利半島，南面係阿爾博蘭海，東面係巴利亞利群島。
類:地中海
林肯海

**林肯海**（**Lincoln Sea**）係北冰洋嘅海，喺加拿大埃爾斯米爾島同丹麥格陵蘭格陵蘭島之間。
1982年嘅馬來西亞

**1982年嘅馬來西亞**係介紹馬來西亞喺1982年嗰陣發生過啲乜事。

## 大件事
*4月22號：舉行第6屆馬來西亞下議院選舉。結果首相馬哈迪帶領嘅國民陣線贏咗。

## 響呢年出世嘅人

## 響呢年死嘅人

## 節慶、風俗習慣

## 拎
吃貨橫掃港深珠

《**吃貨橫掃港深珠**》（）係香港無綫電視製作嘅遊埠節目，繼《吃貨橫掃曼谷》同《吃貨橫掃深圳》後第三輯作品，由彭慧中、林秀怡、梁凱晴、梁超怡、廖慧儀主持，介紹深圳、珠海嘅好去處，同介紹香港嘅餐廳着數福利。節目由2024年9月23號到10月11號逢禮拜一到五22:30到23:05喺翡翠台播出。

## 每集內容

## 節目調動
*2024年10月2號：由於19:00-20:40直播《香港同胞慶祝中華人民共和國成立七十五周年文藝晚會》，之後嘅節目順延播出，所以延後到22:40-23:15播出。

## 出面網頁
*吃貨橫掃港深珠 | TVB 無綫電視
克里特海

**克里特海**（**Sea of Crete**）係地中海嘅海，北面係愛琴海，南面係克里特。
類:地中海
剪裁魔法師

《**剪裁魔法師**》（）係香港無綫電視製作嘅時裝設計比賽真人騷節目，頭一集2024年9月21號禮拜六21:30到22:00喺翡翠台播出，之後由9月28號到10月19號改為逢禮拜六20:00到20:30播出。節目由胡定欣、袁偉豪主持，由十位時裝設計師參賽者競逐冠、亞、季軍。

## 每集內容

## 睇埋
*《剪裁魔法師2》

## 出面網頁
*剪裁魔法師 | TVB 無綫電視
*《剪裁魔法師》myTV SUPER線上看
1986年嘅馬來西亞

**1986年嘅馬來西亞**係介紹馬來西亞喺1986年嗰陣發生過啲乜事。

## 大件事
*8月2號：舉行第7屆馬來西亞下議院選舉。結果首相馬哈迪帶領嘅國民陣線贏咗。

## 響呢年出世嘅人

## 響呢年死嘅人

## 節慶、風俗習慣

## 拎
黃攸杰

**黃攸杰**，香港親中派教育界人士。仁濟醫院董之英紀念中學校長。

## 教育生涯
佢1991年畢業後，就加入葵涌㇐間中學任教，曾任職棉紡會中學並且攞到卓越教學獎，2017年，佢加入仁濟醫院董之英紀念中學擔任副校長，喺2022年升任做校長。

佢曾經喺公開訪問入面提到，自己選擇教成績比較差嘅Band 3學校，因為佢覺得第三組別嘅學校非常有價值，可以『教好』學生，話自己並非追求高薪厚職，而係希望幫到學生同家庭。

## 其他公職

* 沙田區分區委員會（馬鞍山北）委員（2020年起）
* 烏溪沙關愛隊成員

## 爭議

* 2019年，董之英紀念中學爆校內欺凌事件，當時黃攸杰係副校長，但佢對事件三緘其口，話只係學生之間嘅嬉戲，被批評助長欺凌歪風。

### 2024年遲交學界足球比賽報名表風波
2024年9月，仁濟醫院董之英紀念中學爆出遲報名致缺席學界賽事件，黃攸杰喺校內「分享會」承認錯誤，指問題係已離職嘅體育科主任未有完成交接同埋不合作造成，又話前體育科主任獲教育局發出警告信，希望學界體育聯會（學體會）酌情處理事件。

不過，學體會之後回覆傳媒，話8月13號接獲董之英蓋有校長簽署嘅「重設網上報名系統登入密碼」申請，學體會亦於同日處理，並獲校方以電郵回覆確認。學體會之後議決唔接受逾期報名申請。

另外香港教育工作者工會亦發表聲明，話被指控嘅接獲該校前體育科主任嘅求助，批評黃攸杰不實指控，又話有關重設密碼申請表格已經喺7月24號填好，校方一直知情。而黃攸杰聲稱佢被教育局發出警告信嘅說法亦同事實不符。

## 政治立場
佢係香港親中派人士，支持北京未經諮詢或香港人同意，強行訂立嘅《港版國安法》，並且經烏溪沙關愛隊幫手進行推廣。

## 參考來源
沙撈越王國

**沙撈越王國**係東南亞一個已經消失嘅國家，主要喺今日馬來西亞嘅沙撈越州。

### 歷史
建立：沙撈越王國成立於19世紀，最初由英國探險家詹姆斯‧布魯克（James Brooke）喺1841年9月24號接管，成為臨時拉惹（Rajah）。布魯克因為幫助原住民對抗海盜而俾汶萊封做拉惹，得到沙撈越嘅統治權，重成為第一個白人拉惹。

白人拉惹時期：布魯克同佢嘅後代（布魯克家族）統治沙撈越成個世紀，呢個時期叫做「白人拉惹時期」。佢哋推行咗一系列嘅現代化改革，包括法律、教育同基礎建設設施。

殖民時期：喺第二次世界大戰期間，沙撈越被日本佔領（1941年12月26號—1946年4月13號），拉惹查‧維‧文‧布魯克（C. V. W. Brooke）走咗去澳洲。戰後，沙撈越成為英國嘅保護國，直到1963年9月16號獨立，重同馬來亞、沙巴、新加坡一齊組成馬來西亞。之後，沙撈越嘅地位轉變成馬來西亞嘅一個州。
法國縣

喺法國，**縣** () 係屬於第4層嘅行政區劃，喺區 () 下面，而又大過市鎮 ()。

喺2013年5月17號，法國政府通過咗新法案，重新整理過國家嘅縣。自此之後，縣嘅數目大約減咗一半，而每個縣就由選一個變做選兩個議員嚟做代表，仲要係一男一女，嚟維持性別嘅平衡。

喺法律上，法國嘅縣並冇任何職責，因為佢冇筆直、冇人打工、又冇任何縣級嘅官，而佢唯一嘅用途就係哦嚟搞省級嘅選舉。
代碼返用

**代碼返用**（）係軟件工程上嘅一個概念，講緊整軟件嘅人攞已有嘅代碼去用嚟整新軟件，或者係用相關嘅知識去寫新嘅代碼。

## 睇埋
*模塊化編程
*可返用度
*重新發明轆
保羅梅斯卡爾

**保羅梅斯卡爾**（ **Paul Colm Michael Mescal **，），係一名愛爾蘭演員。

## 電影清單
* 2019: *Bump* ... Matt
* 2020: *[[Normal People (miniseries)|Normal People]]* ... Connell Waldron
* 2020: *The Deceived* ... Seán McKeogh	
* 2021: *[[The Lost Daughter]]* ... Will
* 2022: *[[God's Creatures (film)|God's Creatures]]* ... Brian O'Hara
* 2022: *[[日麗|《日麗》]]（Aftersun）* ... Calum Paterson
* 2022: *Carmen* ... Aidan
* 2023: *[[親愛的陌生人|《親愛的陌生人》]]（All of Us Strangers）* ... Harry
* 2023: *Foe* ... Junior
* 2024: *[[帝國驕雄II|《帝國驕雄II》]]（Gladiator II）* ... Lucius Verus

## 劇院
* 2017: *The Great Gatsby* ... Jay Gatsby
* 2017–2018: *The Red Shoes* ... Prince
* 2018: *The Plough and the Stars* ... Lieutenant Langon	
* 2018: *Asking for It* ... Bryan
* 2018: *A Midsummer Night's Dream* ... Demetrius
* 2018: *A Portrait of the Artist as a Young Man* ... Stephen Dedalus
* 2020: *The Lieutenant of Inishmore* ... Mad Padraic
* 2022–2023: *A Streetcar Named Desire* ... Stanley Kowalski

## 出面網頁

* 

類:愛爾蘭男演員
Yami

**やみ**（，），嘅中國大陸女性Cosplayer，，網名重有**Chanbaekkailu、Real Yami**。佢喺中國同日本之間活躍，根據2023年報導指佢係喺日本。

## 個人簡介
佢高160厘米，三圍36F-24-36，個朵叫「最可愛 coser」。佢報稱熱愛動漫同埋遊戲，特別技能係煮飯。最鍾意嘅日本名人係橋本環奈、神谷浩史。之後想試扮演寵物小精靈小智，佢鍾意《體育報知》佐藤。

1998年6月24號出世喺上海。佢表示好鍾意日本動漫，想做當中主角，所以愛上角色扮演。第一個扮演角色係初音未來。

## 工作簡歷
2018年，當佢喺Twitter發表《工作細胞》作品引起關注。同年3月參加AnimeJapan「碧藍航線」嘅Cosplay。同年6月「豐島園嘅視覺女王影相會」現身，同江奈子、天木潤一齊只著泳衣。同年8月10號至8月12號，喺C94上展示咗佢《我的朋友很少》嘅角色扮演「柏崎瀨奈」。2019年，同WEGO發佈咗合作項目。

2018年1月遇上伊織萌並成為好友。佢話「我哋唔單止性格似，仲有好多共通點，都鍾意動漫同遊戲，所以我哋好快就做咗朋友。每次去日本，佢哋都好歡迎我，好…對我好好。」

2020年，「荒野行動」公佈嘅cosplay。2021年，『アーテリーギア-機動戦姫-』「Nio」官方角色扮演者。同年3月3號，堀製作（HoriPro International）呢間公司宣布同咗Yami發生關係。Yami為此留言。
2023年6月23號，喺東京一間書店舉辦第一本寫真集《yammy！》嘅Sports Hochi發佈會。同年6月19號喺第29期《週刊Young Magazine》發佈嘅時候，佢表演咗一個《想看妳露出羞恥的模樣》嘅角色。2024年1月31號，就噉離開咗堀製作。但係至2024年2月底，呢件事喺yami冇網上交代。官方粉絲會保留散，會繼續由Fanicon公司營運。

## 出版作品

### 寫真
* Takeo Dec.『yammy!』（2023年6月、講談社。978-4-06-532637-4）
### 雑誌
* 《週刊Young Magazine》2018年5月28號 3（24）
* 《週刊Young Magazine》2023年3月27號 44（15）

## 參考資料

## 參考刊物
* 

## 出面網站

* 
* 
* 
* real__yami - Weibo（微博）
* real__yami - Douyin（抖音）
法國區

喺法國，**區** () 係屬於第3層嘅行政區劃，喺省 () 下面，而又大過縣 ()。

喺1800年，法國大革命產生嘅法蘭西第一共和國建立咗一個新嘅行政制度，其中包括區份。到1940年，呢個分區喺法律上變成冇乜用途，因為廢除咗區入面嘅議會同埋選舉，自此之後都係通過任命嘅方法嚟管個國家嘅區。

法國嘅區一般都係由佢嘅中心而改名，而且會有自己嘅阿頭。不過有某啲情況，個區同個省係合并咗，就會由個省嘅阿頭負責管埋。

截至2022年10月，法國總共有333個區。

## 文獻
資訊隱藏 (軟件工程)

**資訊隱藏**（）係軟件工程上一個概念，講緊要將電腦程式裡便最有可能變嗰啲部分同其餘嘅分隔開，噉樣嗰啲部份要郁嗰陣其他部份就唔使點樣作出咩大更改。喺軟件工程上，大改啲程式往往會出現嚴重嘅 bug，所以用咗資訊隱藏嘅做法，隻軟件就易打理好多。

## 睇埋
*模塊化編程
關注點分離

**關注點分離**（）係軟件工程上嘅一條設計原則，講緊要將電腦程式分成唔同嘅部分，每個部份淨係**關注某一樣嘢**。

## 睇埋
*模塊化編程
關景鴻

**關景鴻**（ ，）係香港企業家同會計師，有「移民教父」之稱，為景鴻移民（集團）顧問有限公司嘅創辦人及前任主席。

## 生平
關景鴻祖籍廣東開平，中學就讀於澳門粵華中學，1978年從香港理工學院會計專業畢業，到1980年跟從父母移民加拿大，佢自己亦繼續從事會計。其後佢喺香港移民潮下，唔少朋友向關景鴻了解移民嘅事項，關景鴻自己亦同加拿大移民部門了解詳情下而累積經驗。1990年，關景鴻辭去會計師一職，喺卡爾加里大學修讀移民法，並創立景鴻移民顧問有限公司，全力擔當移民顧問。據悉佢創業第一年喺低成本運作嘅情況下，一個月已經接咗30宗移民個案，一年個案達400宗。其創辦嘅景鴻集團喺TVB嘅《宣傳易》嘅廣告台詞「永遠朋友，永遠服務。」﹑「我可以幫到你。」、「保證申請成功，否則原銀奉還。」深入民心，但佢最初係喺亞洲電視展出廣告。

2023年7月19號，景鴻集團發布訃文稱關景鴻已經喺2023年6月（日期待查）離世，終年66歲。（有說65歲）

## 參考資料

景鴻
類:香港生意人

類:開平人
重新發明車轆

**重新發明車轆**（參見）係一句出自英文嘅慣用語。如果話某某人「喺度重新發明車轆」，意思係話佢嘗試自己「創造」某一個已經畀人整好咗嘅諗頭或者技術，其他人通常會覺得佢喺度嘥時間同精神。

## 語言用法

如果話某某「喺度重新發明車轆」，意思係指呢個人喺度嘗試「發明」或者「研發」某個諗頭，當中**諗頭**可以包括科技以至科學理論呀噉。問題係，佢個諗頭已知係有人整好咗嘅，而且由於個諗頭一早有人整好晒，佢已經經過咗一輪改良。因此到咗最後，嘗試重新發明車轆嘅人唔單止冇創造新諗頭，仲整咗一件質素欠佳嘅產物出嚟。好多人認為，重新發明車轆之舉係浪費時間精神，咩實質貢獻都冇。

顧名思義，句嘢嚟自轆呢種物件：轆好古老，有證據指新石器時代（公元前二千至一萬年）嘅人已經識得用轆；而且喺人類史上，人類一直都有用轆，仲一路用一路改進，一個現代人根本冇必要重新發明轆呢樣嘢。因此，**重新發明車轆**喺廿世紀嘅英文圈就有咗個特別嘅意思，用嚟批評啲人嘥時間，開發一啲前人已經發明咗嘅嘢。

雖然重新發明車轆好多時係「浪費時間」，亦有部份人覺得重新發明車轆都有用途：有教育相關嘅工作者主張，如果學生學嘢嗰陣下下齋靠觀察已經完成嘅諗頭，佢哋只能夠達致「膚淺」嘅理解，但係假如老師帶領學生重新發明車轆——例如叫數學學生重新證明一啲經已畀人證明咗嘅嘢，或者叫工程學學生自己諗計再發明某件機械，就可以更深入噉教學生學思考。

## 類似用語
**重新發明車轆**呢句嘢仲有一啲變體版本。

**重新發明方形車轆**（）係話某某重新創造一個已有嘅諗頭（重造車轆），而且佢得出嘅結果明顯差過已有嗰個諗頭（個車轆方形嘅）。重新發明方形車轆是可以當係一種反面模式，常見嘅起因係工程師唔識或者輕視標準嗰套做法，唔瞭解個問題，又或者係唔知標準做法已經可以充分噉克服個問題。呢啲嘢好多時都反映位工程師經驗不足。

## 軟件工程

專業做軟件工程嘅人，通常都唔會「重新發明車轆」，例如做電子遊戲製作嗰陣，製作師就好興用其他人整好咗嘅遊戲資產——例如係立體模型或者精靈圖呀噉，或者係返用自己製作組之前啲遊戲用過嘅資產。不過製作軟件嘅人有時又會「重新發明車轆」，佢哋噉做係有理由嘅：佢哋「重新發明車轆」，重新整過一啲人哋整咗嘅電腦程式，可以用嚟迴避軟件授權嘅問題。

## 睇埋
*反面模式
*企喺巨人嘅膊頭上面，都係講到「創新要建基於前人嘅諗頭」呢條道理。

## 引咗
阿梅爾城

**阿梅爾城**（）係荷蘭阿爾梅勒一間職業足球球會，依家踢緊荷蘭甲組足球聯賽。

## 參考


## 連出去
*官方網站
歡迎加入NHK！

《**歡迎加入NHK！**》（），係由日本作家所著嘅小說。於網站「Boiled Eggs Online」從2001年1月29號至4月16號間連載。角川書店於2002年1月出版。中文版由台灣角川於2006年11月出版。漫畫版由作畫，並從2004年至2007年於日本《月刊少年Ace》連載。2006年7月至12月17號首播同名改編電視動畫。

## 出面網頁
*歡迎加入NHK! 動畫官方網站
伊織萌

**伊織萌**（，）出生日本千葉縣，係當地一位cosplayer、寫真偶像、廣播電台主持人，身高161公分，三圍90 - 58 - 90 cm（H罩杯）。嗜好有裁縫、插花、茶道，飛盤狗競技、露營，而且在學中文。

## 簡歷
佢由cosplay開始，目前活躍於凹版寫真、電台主持人等各個領域。各個國家或地區嘅主要SNS追隨者人數超過200萬，不僅係日本，甚至海外嘅活動中吸引咗幾千名粉絲參與，有稱為「世界上最強大嘅cosplayer」。

有一個阿哥同一個細佬。日本知名八卦雜誌「週刊文春」話佢有男友，伊織萌承認雙方已交往十年。

2021年4月1號，加入，於2023年8月末退出並返去個人經營嘅事務所。

## 演出
*EARTH DEFENSE FORCE: IRON RAIN（D3出版社、2019年4月11號）- CM
*ASCA 『CHAIN』（SACRA MUSIC、2020年1月18號）- MV

## 電台
*『いちごとレモンとマスカット ～伊織もえとAIによるお悩み相談番組～』（TBS電台、2019年4月6號開始播出）- メインパーソナリティ、冠番組

## 雜誌
*《週刊Young Jump》（ - 10/24號、講談社、2018年10月10號）- 東京卍リベンジャーズコラボグラビア
*《週刊Playboy》（ - 28號、集英社、2017年6月26號）- コスプレイヤーコラボグラビア
*《週刊Young Jump》（ - 11號、集英社、2018年2月15號）- 表紙、巻頭グラビア
*《週刊Young Jump》（ - 13號特大號、集英社、2018年3月1號）- センターグラビア
*《週刊Young Jump》（ - 24號特大號、集英社、2018年5月17號）- 表紙、巻頭グラビア
*《週刊Young Jump》（ - 40號、集英社、2018年9月6號）- 表紙、巻頭グラビア
*《週刊Young Jump》（ - 9/26號、講談社、2018年9月12號）- 表紙、巻頭グラビア
*《週刊Young Jump》（ - 41號、集英社、2018年9月13號）- センターグラビア
*《Young Champion》（ - 3號、秋田書店、2019年1月8號）- 表紙、巻頭グラビア
*《週刊Young Jump》（ - 2/6號、講談社、2019年1月23號）- 表紙、巻頭グラビア
*《週刊Playboy》（ - 7號、集英社、2020年2月3號）- 表紙、巻頭グラビア
*《Young Champion》（ - 11號、秋田書店、2019年5月14號）- 表紙、巻頭グラビア
*別冊《Young Champion》（ - 8月號、秋田書店、2019年7月2號）- 表紙、巻頭グラビア
*フォトテクニックデジタル（ - 6月號、玄光社、2019年5月20號）- 表紙、巻頭グラビア
*《週刊Young Jump》（ - 29號、集英社、2019年6月20號）- 表紙、巻頭グラビア
*《週刊Young Jump》（ - 42號、集英社、2019年9月19號）- 表紙、巻頭グラビア
*《YOUNG GANGAN》（ - 19號、スクウェア・エニックス、2019年9月20號）- 表紙、巻頭グラビア
*《YOUNG GANGAN》（ - 21號、スクウェア・エニックス、2019年10月18號）- 表紙、巻頭グラビア
*《週刊Young Jump》（ - 51號、集英社、2019年11月21號）- 表紙、巻頭グラビア
*増刊《週刊Young Jump》（ - 51號、集英社、2019年12月23號）- 表紙、巻頭、巻末グラビアジャック
*別冊《Young Champion》（ - 2月號、秋田書店、2020年1月7號）- 表紙、巻頭グラビア
*フォトテクニックデジタル（ - 2月號、玄光社、2020年1月20號）- 表紙、巻頭グラビア

## 寫真
*『ぼくともえ』（講談社、2019年1月22號發售）

## 參考資料

## 出面網站

*
*
*
*
*
法國海外屬地

**法國海外屬地** () 係法國喺歐洲以外嘅13笪領土，主要都係法蘭西殖民帝國之後，冇經過去殖民化而留底咗落咗嘅地方。佢哋大部分都係屬於歐盟領土，不過唔係全部。

喺行政上，法國嘅屬地並唔係基於本土定海外嚟分，而係用佢嘅區劃嚟分：所有法國大區，包括13個本土同5個海外，係完全一樣嘅。喺大區以外，法國仲有5個海外集體同埋3笪有自己地位嘅屬地。雖然佢哋喺法律上嘅自治權都唔一樣，不過全部有人住嘅地方，都會喺法國國會有議員代表。

除咗南極洲嘅部分之外，法國嘅海外屬地總共嘅面積係，包含咗國家18%嘅領土。佢嘅專屬經濟區（EEZ）面積更加係成個國家嘅96.7%，因為基本上都係海中間嘅島，覆蓋嘅範圍好大。

截至2024年1月，法國海外屬地總共有283.4萬人住。佢哋絕大部分都係法國嘅公民，所以佢哋亦都係歐盟公民，雖然唔住喺歐洲，不過都能夠參與歐盟嘅選舉。

## 註

## 文獻
大津綾香

**大津綾香**（**おおつ あやか**，）係日本政治人同童星，與大家一起創造黨黨首。
## 出面網頁

類:日本政治人
類:童星
張祚

**涼威帝張祚**（），字**太伯**，安定人，前涼文王張駿嘅亞仔。係五胡十六國時代前涼嘅皇帝，353年到355年在位。

## 參考資料
*《晉書/巻86》
*《資治通鑒/巻100》
與大家一起創造黨

**與大家一起創造黨**（）係日本一個政黨，2013年創立。該黨嘅主要政治主張係：修改、廢除日本放送協會（NHK）強制向民眾徵收收視費嘅制度。

2024年1月，隨住原有兩名議員唔支持黨首大津綾香，黨無法喺期限內提交代表名單而被取消國家黨派資格。

該黨已經負債11億日圓喺2024年3月14號被申請破產。

## 攷

## 出面網頁
*
*NHKから国民を守る党  （官方博客）
1995年嘅馬來西亞

**1995年嘅馬來西亞**係介紹馬來西亞喺1995年嗰陣發生過啲乜事。

## 大件事
*4月24號：舉行第9屆馬來西亞下議院選舉。結果首相馬哈迪帶領嘅國民陣線贏咗。

## 響呢年出世嘅人

## 響呢年死嘅人

## 節慶、風俗習慣

## 拎
1990年嘅馬來西亞

**1990年嘅馬來西亞**係介紹馬來西亞喺1990年嗰陣發生過啲乜事。

## 大件事
*10月20號：舉行第8屆馬來西亞下議院選舉。結果首相馬哈迪帶領嘅國民陣線贏咗。
*12月6號：國父東姑病逝，享年87歲。

## 響呢年出世嘅人

## 響呢年死嘅人
*12月6號：東姑，第一任首相，尊稱國父。

## 節慶、風俗習慣

## 拎
2002年嘅馬來西亞

**2002年嘅馬來西亞**係介紹馬來西亞喺2002年嗰陣發生過啲乜事。

## 大件事
*6月22號：嘅巫統大會中，首相馬哈迪宣布佢將會辭去首相一職，好多支持者湧往台上淚流滿面試圖挽留佢。之後佢定於2003年10月退任。

## 響呢年出世嘅人

## 響呢年死嘅人

## 節慶、風俗習慣

## 拎
2001年嘅馬來西亞

**2001年嘅馬來西亞**係介紹馬來西亞喺2001年嗰陣發生過啲乜事。

## 大件事
*2月1號：首相馬哈迪宣佈布城成為聯邦直轄區。

## 響呢年出世嘅人

## 響呢年死嘅人

## 節慶、風俗習慣

## 拎
易碎君

**易碎君**喺香港出世，而家住喺美國，以前喺香港讀過英皇書院。佢因為喺社交媒體度整辱包嘢，鬼鬼馬馬咁恥笑中共政權同埋佢哋嘅領導人習近平，結果十五歲嗰陣就畀國安警察查，警察仲搜咗佢部電腦同手機。

易碎君靠佢嘅YouTube頻道「易碎品編年史」出咗名，佢透過YouTube同Discord咁嘅平台講啲同中國政府唔同嘅睇法，鬧佢哋啲政策同埋壓制言論。 佢個網名嚟自黃明志首歌《玻璃心》，首歌就係想恥笑啲小粉紅或者極端民族主義者對人哋批評好敏感嘅反應。

## 經歷
2021年9月，易碎君讀緊中學，開始接觸「公民及社會教育」呢科。呢科俾佢親身感受到啲外界認為係洗腦教育嘅嘢，反而刺激咗佢更加想參與網上恥笑同惡搞習近平嘅活動。

2022年2月10號，香港警察拎住西九龍裁判法院嘅搜查令將易碎君帶到警察局，問佢關於佢兩個YouTube帳號同埋同乳透社有關嘅嘢。警方喺幾次約談度對佢施加壓力，要佢講出其他乳透社成員嘅資料。呢次調查牽涉到一宗涉嫌煽動罪嘅案件，警方要求佢喺自己頻道嘅截圖上面簽名認罪 仲沒收咗佢部電腦、手機咁嘅私人物品。  

2022年8月，易碎君離開咗香港，去咗美國尋求政治庇護。 雖然佢申請庇護冇成功，但根據美國法律，佢都攞到合法居留身份，而家同寄養家庭一齊住。同時，易碎君嘅屋企人都全部離開咗香港，搬去咗英國。易碎君嘅經歷反映咗香港國安法實施之後對言論自由嘅壓制。佢喺接受採訪嗰陣話，好多後生仔因為政治局勢而選擇離開香港。 

2024年3月4號，阿龍（一個喺網上成立反共群組嘅14歲細路仔）嘅個人資料喺QQ同推特度畀人公開咗好多次，仲有個推特用戶話佢對阿龍進行咗為期一年嘅人肉搜索。阿龍由10歲開始就喺Roblox平台度整咗個叫「香港革命軍」嘅反共群組。易碎君之後幫咗阿龍，協助佢去加拿大申請政治庇護。2024年3月16號，阿龍順利到達加拿大。

2024年11月，易碎君喺47人案嘅國際聲援運動發言，講到其中一個被告係佢香港同學老豆。易碎君話，佢香港同學對判決感到沮喪，又話唔明點解為民服務都會俾人拉。佢覺得中共政權咁嘅行為係對民主嘅公開攻擊。

2025年，易碎君參加咗FAPA-LA「228防止政府暴行研討會」，大洛杉磯台灣會館喺拆除重建之前嘅最後一場大型論壇活動，並與主講吳佳穎交流，了解228事件對台灣原住民嘅影響。易碎君都分享咗自己過往嘅經歷，同埋講解未來嘅計劃，又藉呢個機會發表「中國係民主陣營國家發展所面臨嘅最大威脅」嘅觀點。

## 資料

## 睇埋

* 辱包文化
* 港版國安法
* 乳透社
* 習近平

## 拎
* 
*
Eternity (搞清楚)

**Eternity**可以係：
* 永恆
* 《》（），1943年電影
* Eternity  (組合)，香港福音組合，始於1985年，2009年成立為非牟利機構
* 《》（），香港無綫電視1994年電視劇
* 《Eternity》，香港歌手鄭伊健1997年EP
* 《》，丹麥樂隊2008年專輯
* 《》，美國樂手2013年專輯
* ，南韓虛擬偶像，2021年出道
呢個乜野場

，海外又名《**酒國風雲**》，係香港愛情片，導演何澍培，副導演鄭保瑞，主演周文健、葉芳華、麥家琪、莫可欣、羅莽、梁雪湄、駿雄、司徒慧焯、楊盈盈、曾燕等。

## 註

## 參考資料


## 出面網頁
*

類:港產片
類:1997年電影
阿恩艾沙

**阿恩艾沙**（）係土庫曼阿什哈巴德一間職業足球球會，依家踢緊土庫曼超級足球聯賽。

## 榮譽
*土庫曼超級足球聯賽冠軍：2014年、2015年、2016年、2017年、2018年、2019年、2020年、2021年
*土庫曼盃冠軍：2009年、2015年、2016年、2019年、2020年
*土庫曼超級盃冠軍：2015年、2016年、2017年、2018年、2019年、2020年、2021年、2022年

## 參考


## 連出去
*官方網站
債務通縮

**債務通縮** （英文：debt deflation）係一個經濟理論，呢個理論嚟自著名美國經濟學家費沙（Irving Fisher）喺1933提出嘅關於債務泡沫爆破嘅描述。根據呢個理論，經濟衰退（recessions）同埋經濟蕭條（depressions）係因為通貨緊縮引致整體債務嘅實際水平上升咗，升到啲人還唔起錢，被迫拖欠消費貸款同埋按揭貸款。由於債仔違約，加上抵押品嘅市價下跌，債仔即使違約亦都可能成為負資產，結果銀行嘅資產縮水，銀行破產嘅風險上升。

因為銀行有大量資不抵債嘅貸款，銀行嘅資產縮水，出現「資產負債表收縮」問題，為咗符合《巴塞爾協定三》同埋監管機構嘅資本充足比率嘅要求，銀行被迫收縮貸款。銀行減少貸款咗，導致社會嘅整體支出亦都減少咗，經濟就會下行，而經濟下行又會進一步冷卻經濟，咁樣循環落去，就會出現經濟衰退。

呢個理論係由經濟學大師費沙（Irving Fisher）喺1929年華爾街股災同埋之後嘅經濟大蕭條之後發展出嚟嘅。 喺費沙討論債務通縮理論之前，凱恩斯（John Maynard Keynes）對債務通縮嘅理論研究亦都相當之多，凱恩斯叫呢啲理論做流動性陷阱（liquidity trap），但係同佢後嚟嘅流動性偏好理論（liquidity preference）同埋貨幣需求理論（demand for money）比較，佢當時認為債務通縮理論係有缺陷嘅。

但係喺1980年代起，無論係主流經濟學（Mainstream economics），定係非主流經濟學（Heterodox economics）嘅後凱恩斯（post-Keynesian economics）學派，都重新對債務通縮理論發生咗興趣。 債務通縮理論之後俾明斯基（Hyman Philip Minsky）等嘅後凱恩斯學派經濟學家同埋新古典主流經濟學家（neo-classical mainstream economist）嘅聯儲局主席伯南克（Ben Bernanke）進一步發展同埋完善。
## 參考
戰略與國際研究中心

**戰略與國際研究中心**（；CSIS）係一個總部喺華盛頓特區嘅智庫，亦都係美國跨黨派嘅外交政策智庫。 由1962年創立，直到1987年，佢係喬治城大學嘅附屬機構，最初叫做喬治城大學戰略同國際研究中心。呢個中心對世界各地嘅政治、經濟同安全問題進行政策研究同埋戰略分析，重點係國際關係、貿易、技術、金融、能源同地緣戰略嘅問題。

根據佢哋嘅網站，自從創立以嚟， CSIS 「一直致力於尋找方法去維持美國作為世界上善良嘅力量嘅突出地位同繁榮」（CSIS has been dedicated to finding ways to sustain American prominence and prosperity as a force for good in the world）。 CSIS 正式係一個跨黨派智庫，佢哋有學者代表政治領域嘅唔同觀點。佢以邀請美國國會同行政部門嘅知名外交政策同公共服務官員而聞名，包括同民主黨或者共和黨有關係嘅人，同埋唔同政治背景嘅外國官員。佢被美國新聞與世界報導（*[[:en:U.S._News_&_World_Report|U.S. News & World Report]]*）標籤為「中央主義」（centrist）智庫。

呢個中心會舉辦政治家論壇（Statesmen's Forum），俾兩黨同埋國際領袖，發表佢哋嘅意見。過去嘅演講嘉賓包括聯合國秘書長潘基文同國家安全顧問湯多尼隆（Thomas Donilon）。  中心亦都會進行 CSIS-Schieffer 學校對話，呢個係由 CBS 新聞嘅 Bob Schieffer 主持嘅一系列多重討論，同埋全球安全論壇，當中包括前國防部長 Chuck Hagel 等國防部官員嘅主題演講。
## 參考
反面模式

**反面模式**（；）係軟件工程上嘅一個概念，如果話某個做法「係反面模式」，意思係話個做法好常見好多人用，但係無助解決問題，甚至可能會帶嚟極惡劣嘅後果。

## 例子
*重新發明車轆
*分析癱瘓
加盧雲拿—史德喇夫麼站

**—**（），舊名**加盧雲拿**（，），係華盛頓地鐵紅綫嘅一個站，位於美國馬利蘭州。呢個站係紅綫陰林方向路段開往市中心之前最後一個地面站；南行列車通過呢個站之後就會入隧道，到麻北—加羅特大學站嘅時候先會出返地面。

## 位置
呢個站位於同特卡文里（）嘅路口，以附近嘅加盧雲拿里（）同文化藝術場館命名。呢個站亦係通往陰林站嘅路段喺出面嘅第一個站。

## 歷史
呢個站喺1984年8月25號開通，當時凈係叫「加盧雲拿」，以附近嘅加盧雲拿里命名。加盧雲拿里位於（1875年至1966年）40公頃大嘅農場。佢係新聞攝影之父，亦係1899年至1954年《國家地理》嘅第一個全職編輯。佢喺1912年買咗塊農田之後先由華盛頓特區嘅般嚟呢個地區。

呢個站同由范尼詩—哥倫比亞大學站西北延伸10.9公里嘅綫路同時完工，延綫嘅巴菲士打站、友誼高地站、醫療中心站同敦利鎮—美利堅大學站亦係一樣。呢個站直至同年12月紅綫延伸至陰林站之前都係紅綫嘅終點站。嚟自於銀泉站嘅列車直至2018年都以呢個站作為繁忙時段嘅總站。

2005年2月，音樂中心喺車站附近開業，車站隨後改名為「加盧雲拿—史德喇夫麼」。藝術中心同車站透過高架人行道卡奧頓・R・息告士紀念天橋（）連接。車站仲增設咗自動扶梯同地下走道，令乘客輕鬆穿過附近繁忙嘅。

2020年3月26號至同年6月28號，受2019冠狀病毒病疫情影響，呢個站暫停營運。

## 車站結構
呢個站喺以東有一個島式月台。通往車站的通道連接住公路同車站東邊嘅一個大型停車場和車庫。車站以東設有巴士站同停車轉搭場，但係車站以西公路亦有一個巴士站。露天嘅軌道向車站西北方向嘅隧道繼續延伸，並且喺車站南邊短暫升高，然後轉入地下。

車站西北有一條。

## 上下站

## 攷
愛情你比我想的閣較偉大

〈**愛情你比我想的閣較偉大**〉（白話字：；粵譯：愛情你比我想像中更加偉大；）係臺灣獨立樂團茄子蛋為電影《當男人戀愛時》寫嘅一首歌，喺2021年3月15號發行，係茄子蛋第一次為電影寫嘅主題曲。歌曲旋律模擬90年代電子舞曲風格，編曲節奏快，重拍強勁，呼應電影主角嘅愛情。

由於《當男人戀愛時》喺台灣嘅票房較高，呢首歌推出後大受好評，2022年贏得第33屆金曲獎年度歌曲第一名。
2024年黎巴嫩無線通訊設備爆炸

響2024年9月17至18號，有成千部傳呼機同埋幾百部嘅無線對講機喺黎巴嫩同埋敘利亞同時發生咗爆炸。CNN指出呢次事件係由以色列嘅情報機構摩薩德同埋以色列國防軍嘅一次聯合行動嘅結果。截至2024年9月22號，有42人死咗，包括咗最少12名平民。呢單嘢係自2023年10月起嘅以色列真主黨衝突以嚟，真主黨最嚴重嘅保安漏洞。

## 參考資料

類:黎巴嫩
類:敘利亞
類:2024年
朱世平

**朱世平**，香港基督教界別人士，曾經擔任沙田浸信會副主任牧師。

## 著作

* 《教會製造：70個為新朋友度身訂做的友誼連結》

## 事件
佢曾經被黃衛雄指控喺教會對佢有打壓行為。

## 政治立場
有人認為朱世平嘅政治立場偏向親建制。

喺2011年12月，行政長官選舉委員會基督教界別入面，因為陸幸泉牧師被判提名無效，所以朱世平補上成為基督教選委。

而喺2017年香港行政長官選舉中，佢提名過曾俊華，但佢亦曾經批評過小圈子選舉太過「兒戲」。

## 參考來源
1861

**1861**係同之間嘅自然數。漢字係**一千八百六十一**，大寫**壹仟捌佰陸拾壹**。

## 數學性質
* 質數

## 睇埋
* 1861年
仁濟醫院董之英紀念中學

**仁濟醫院董之英紀念中學**（英文：Yan Chai Hospital Tung Chi Ying Memorial Secondary School）喺1994年創辦，係一間位於香港沙田馬鞍山嘅政府津貼全日制中學，用母語教學，亦係仁濟醫院開辦嘅第三間中學。而家嘅校長係黃攸杰。

仁濟醫院董之英紀念中學以佢喺香港足球學界嘅成績而出名，亦孕育出唔少香港職業足球員。不過，2024年學年因為校方失誤逾期報名學界比賽，向香港學界體育聯會上訴要求通融亦失敗，將缺席嗰年足球學界精英賽。
孫寶琦

**孫寶琦**（），字**慕韓**，浙江杭州人。係大清同埋中華民國北洋時期嘅外交官、政治人。曹錕賄選後佢俾任命做國務總理，落台之後喺1925年8月成為咗首任駐蘇聯大使。

## 攷
擺爛

**擺爛**（英文：let it rot 或者 bai lan）係中國喺2022年初開始嘅新興潮語，係喺年輕人失業率屢創新高之下，繼2021年嘅潮語「躺平」之後嘅新潮語，根據牛津大學中國中心研究員馬格努斯（George Magnus）喺金融時報嘅文章嗰度指出，「擺爛」喺年輕族群嗰度流行起嚟，傳達咗更深嘅悲觀情緒，係中國年輕人面對未來嘅希望破滅嘅困境嘅反映。「擺爛」喺中國年輕人用嘅生活方式上，有一個更令人擔心嘅層面：積極擁抱一個惡化緊嘅情況，而唔係試圖扭轉佢；「擺爛」有「破罐破摔」同「死豬唔怕開水燙」嘅感覺，指完全唔會嘗試去做任何嘢去改變現狀。

## 擺爛同躺平嘅差別
「擺爛」同「躺平」呢兩個潮語嘅意思接近，都有只做最低嘅要求同埋自我放縱嘅意思，但係佢哋嘅意思唔一樣，簡單啲講就係「擺爛」比「躺平」更負面。

中國年輕網民嘅流行語已經從「躺平」，進化到一種新嘅表達方式叫做「擺爛」，直到2022年10月為止，喺微博上面，「擺爛」相關嘅 hashtag 已經累積咗超過9320萬次瀏覽，而喺小紅書上面搜尋「擺爛」嘅結果發現有超過260萬個用戶內容（user-generated content，UGC）包含「擺爛」，可見佢嘅流行程度。同2021年嘅潮語「躺平」唔同，啲人躺平係想反抗疲勞嘅 996 工作文化，同埋宣揚比較簡單而合理啲嘅生活方式，所以做夠嘢就可以，但求過日子；而「擺爛」係指啲人已經失望，所以寧願放棄努力，以防止情況進一步惡化。

## 參考
GG家長指引

《**GG家長指引**》（）係香港MakerVille製作製作嘅親子訪談節目，由伍家謙同鄭伊琪主持，2024年10月1號到2025年9月30號逢禮拜二晚吹時段喺ViuTV播出，第1至27集喺23:30-00:00播出，第28至52集因應更改晚吹時段提早喺23:00-23:30播出。節目會邀請素人爸爸或者媽媽（第31集開始加入藝人爸爸或者媽媽），一齊呻吓做家長嘅難處。因為節目開拍嗰陣九龍灣嘅晚吹錄影廠經已拆卸，早期集數用咗其他地方拍攝，到第13集開始返去到百勝角嘅新晚吹錄影廠拍攝。

## 每集一覽

## 節目調動
*2024年10月29號同11月5號：由於23:30-23:35播《控煙「理」要知》第2、6集，第5同6集延後到23:35-00:05播映。
*2024年12月31號：由於23:30-00:15直播《香港跨年倒數》，所以停播一次。

## 註

## 出面網頁
*ViuTV：晚吹 - GG家長指引
內捲化

**內捲化**（，又叫做**內卷**）係一個中國大陸網絡潮語，嚟自社會學嘅概念「內捲化」（involution，又叫做過密化），意思其實係「向內演化」，用嚟形容社會文化嘅重複勞作、發展遲鈍，社會無進一步發展嘅空間。簡單啲講，某個社會或者文化發展到最終形態之後，無辦法再進化落去，只能夠喺一個簡單嘅層次上面重複作業，所以想發展落去，只能夠令到內部更加複雜。「內捲」造成嘅內部更加複雜，並唔等於更高級，或更先進，而係造成惡性競爭同埋內鬥。

喺中國，內卷俾網民用嚟形容唔健康、白熱化嘅競爭，亦即係喺資源有限嘅情況之下，啲人為咗得到資源，於是就會進行一啲非理性嘅競爭，造成過度競爭，資源唔能夠有效咁用到。內卷同「內耗」唔同，內卷係一種長期嘅社會現象，而內耗式嘅危機唔會長期存在，只喺短期嘅社會現象。

## 內卷呢個詞嘅來源
最早將「內卷」呢個詞引入中文世界嘅係中國嘅歷史社會學家黃宗智。佢喺1985年出版嘅《華北的小農經濟與社會變遷》嗰度提到中國嘅小農經濟，勞動力過多，土地又有限，形成咗「過密化成長」。黃宗智發現，單一勞動力單位嘅產出，已經出現邊際生產率遞減嘅情況，即係話，投入土地勞動嘅人越多，平均每個人就越窮，可以話係內耗，黃宗智將呢個現象叫做「內卷」。

## 參考
影子學生

**影子學生**係指長期缺課、甚至全年缺課或缺席考試，但係獲得學校長時間保留學位，甚至批准升班嘅學生。

根據以往傳媒報道，學校收取影子學生嘅做法，原因可以係因為避免縮班，亦有學校話咁樣係出於人情味，唔想貿然取消長期缺課學生嘅學籍。

## 部分相關事件

* 喺2017年，圓玄學院陳國超興德小學被揭發出現影子學生同埋其他風波，事件最終導致時任校長陳章萍被法團校董會辭退，去到2018年9月被捕。風波期間，元朗惇裕學校同明愛屯門馬登基金中學亦被揭發疑有「影子學生」。
* 2019年，仁濟醫院董之英紀念中學被傳媒揭發有校園欺凌風波，之後傳媒進一步跟進，有人網上再流傳文章指出校內大量影子學生。

## 參考來源
圓玄學院陳國超興德小學

**圓玄學院陳國超興德小學**（英語：The Yuen Yuen Institute Chan Kwok Chiu Hing Tak Primary School），原名「興德學校」，係一間位於香港屯門區虎地慶平路1號嘅小學。
林國清

**林國清**係台灣激進親中派嘅中華統一促進黨成員，負責「清芳黨部」，同時亦係台南市兩岸交流促進會會長。

佢從18歲開始就跟住白狼張安樂，年輕時混黑道，做過唔少違法嘅事，包括製毒、幫派械鬥甚至開槍殺人，仲因為被列入一清專案而畀送去綠島坐監。

「清芳黨部」係白狼同中國各地官員到訪台南時嘅重要據點。林國清過去亦曾經係竹聯幫嘅大老。

## 參考
梁淦基

**梁淦基**，香港親中派政治人，喺印尼出世。現任香港富泰金融集團常務董事，美麗達電子科技股份有限公司董事長。

## 政治立場
佢係香港親中派人士，喺2014年，佢有份贊助慶祝中國65週年嘅官方國慶晚會。
## 公職
*兩岸和平發展聯合總會第4/5屆榮譽顧問
*香港僑界社團聯會主席
*香港華僑華人總會主席
*中國僑聯委員
*香港僑友社名譽會長
*中國高等院校香港校友會聯合會副會長
*北大香港校友會副會長
## 參考來源
陳小李

**陳小李**，香港親中派政治人物。

## 部分公職

* 香港福建婦女協會新界分會副主席
* 香港福建婦女協會常務執委
* 西貢區分區委員會（將軍澳(南)）委員
* 金紫荊聯誼總會會長
* 西貢區都善關愛隊隊長

## 政治立場
佢係香港親中派人士，曾經公開呼籲人參與設立政治篩選並大幅度削減直選議席嘅2023年香港區議會選舉，亦有同張展鵬合作進行地區工作，並透過都善關愛隊進行國民教育宣傳。

## 參考
搞笑諾貝爾獎

**搞笑諾貝爾獎**（；當中 **Ig Novel** 讀音：），係一個幽默諷刺嘅獎，由1991年開始，每年都會頒發，係對諾貝爾獎嘅搞笑模仿，用嚟慶祝科學研究嘅十個幽默、搞笑、瑣碎嘅成就。佢嘅目標係「表揚先搞笑，再令人思考嘅成就」（honor achievements that first make people laugh, and then make them think）。呢個獎嘅名係模仿諾貝爾獎同埋「謙卑」（ignoble）呢個詞嘅雙關話。

搞笑諾貝爾獎由科學幽默雜誌《不可能研究年鑑》（Annals of Improbable Research，AIR）主辦，每年喺麻省理工學院舉行嘅儀式上面由諾貝爾獎得主頒發。得獎者亦會發表公開講座。搞笑諾貝爾獎嘅獎金係一張100萬億津巴布韋元嘅紙幣（實際價值大約係0.40 美元，但係有珍藏價值）。

## 歷史
搞笑諾貝爾獎由馬克亞伯拉罕斯（Marc Abrahams）喺1991年創立，佢係《不可思議研究年鑑》嘅聯合創始人兼編輯，曾經做過《不可重現結果雜誌》（Journal of Irreproducible Results）嘅主編，佢一直都做所有頒獎典禮嘅司儀。當時係頒獎俾嗰啲「唔可以或者唔應該俾人複製」（cannot, or should not, be reproduced）嘅發現，每年都會頒十個獎，分別有幾個類別，包括諾貝爾獎嘅物理、化學、生理/醫學、文學、經濟學同埋和平獎，仲有其他類別，例如公共衛生、工程、生物學同埋跨學科研究。除咗第一年頒俾虛構嘅科學家Josiah S. Carberry、Paul DeFanti同埋 Thomas Kyle嘅三個獎之外，搞笑諾貝爾獎都係頒俾啲真正有成就嘅人。

呢啲獎有時會透過諷刺嘅方式嚟批評，例如兩次頒獎俾順勢療法研究；頒俾干沙州教育部同哥羅拉度州教育局嘅「科學教育」獎嚟，原因係佢哋對進化論教學嘅立場；喺索卡惡作劇之後，頒獎俾《社會文本》期刊。不過，佢哋通常都會將注意力集中喺嗰啲搞笑同埋出乎意料嘅科學文獻上面。例如：發現有人類在場會引發鴕鳥嘅性慾；黑洞符合地獄嘅一切技術條件；對「五秒規則」（five-second rule）嘅研究，呢個係搞笑嘅講法，即係話如果喺五秒內拎起掉咗落地嘅食物，啲食物就唔會受到污染。

Andre Geim 爵士喺2000年，因為用磁力令青蛙浮動，而得到搞笑諾貝爾獎，而佢十年之後，喺2010年，因為研究石墨烯嘅電磁性質而獲得真正嘅諾貝爾物理學獎。截至2023年，佢係唯一一個同時得到諾貝爾獎同埋搞笑諾貝爾獎嘅人。

## 頒獎典禮
搞笑諾貝爾獎嘅獎項多數由諾貝爾獎嘅得主頒發，頒獎儀式原本係喺麻省理工學院嘅演講廳舉行，但係喺1994年之後就搬咗去哈佛大學嘅桑德斯劇院（Sanders Theater）嗰度。 由於受到武漢肺炎疫情嘅影響，呢個活動喺2020年到2023年期間改成喺網上舉行。 喺2024年9月，頒獎儀式又搬返去麻省理工學院舉行。

每次搞笑諾貝爾獎頒獎典禮都係「第一屆」。喺頒獎典禮嗰度，得獎者可以用一分鐘嘅時間（one-minute rule）向公衆解釋佢嘅成就同貢獻。如果解釋嘅時間超過一分鐘，台下面抱住布公仔嘅八歲細路女（叫做 Miss Sweetie Poo）就會不斷大嗌：「唔該停低：我好悶呀！」（Please stop, I'm bored）。傳統上，個頒獎禮會用呢句說話結束：「如果你冇贏到獎 —— 尤其係贏咗嘅話 —— 下年好運啦！」（If you didn't win a prize—and especially if you did—better luck next year!）。

呢個儀式由哈佛電腦學會、哈佛-域基夫科幻小說協會同埋哈佛-域基夫物理系學生會一齊贊助。諾貝爾獎頒獎禮喺歡迎致辭之後，瑞典國王會帶領王室成員進場，但係搞笑諾貝爾獎歡迎致辭之後，進場嘅係瑞典肉丸（Entrance of the Swedish Meatball Royalty）。

將紙飛機拋上舞台係搞笑諾貝爾獎嘅傳統。 直到2018年，哈佛大學物理學教授格勞伯（Roy Jay Glauber）死之前，佢都係官方嘅「掃把守護者」（Keeper of the Broom）身份，負責掃咗飛咗上舞台嘅飛機。喺2005年，佢參加唔到頒獎典禮，因為佢要去斯德哥爾摩攞真正嘅諾貝爾物理學獎。

有個叫「Parade of Ignitaries」，類似「尊貴人士巡遊」（Parade of dignitaries）嘅進場儀式，包括支持團體嘅人會進場。喺1997年嘅儀式上面，一班「低溫性行為研究人員」（cryogenic sex researchers）喺會場嗰度派發一本叫做「開氏4度之下嘅安全性行為」嘅小冊子。 壞藝術博物館（Museum of Bad Art）嘅代表經常喺頒獎典禮現場展示佢哋收藏嘅一啲作品。

## 港、台

### 台灣
1995年嘅搞笑諾貝爾獎嘅和平獎係由台灣立法院（Taiwan National Parliament）攞到，因為佢哋證明咗政客互相拳打腳踢同挖苦，比起向其他國家發動戰爭，對世界和平更加有貢獻。

### 香港
2023 搞笑諾貝爾獎嘅教育獎得主係香港大學嘅團隊。香港大學心理學系博士生譚琬恩（依家係多倫多大學博士後研究員）嘅研究團隊喺2020年發表嘅論文，研究課堂嘅沉悶程度同埋老師自己覺得沉唔沉悶嘅關係。個研究搵咗香港兩間中學嘅437個學生同埋17個老師做實驗，了解如果老師認為自己教得悶，會點樣影響學生嘅學習動機；結果發現如果老師自認教得悶，會令學生都覺得上堂上得悶，同時如果學生誤認老師佢自覺教得悶，亦都會有相同嘅效果。

## 參考
大教堂 (搞清楚)

**大教堂**可以指：
* 主教座堂（），喺任何有主教制嘅教會，指主教席所在嘅教堂
* 大教堂（），聖公會對特定教堂嘅一種銜頭
* 大殿 (天主教)（），羅馬天主教對特定教堂嘅一種銜頭
哥林頓

**哥林頓**（英文：Cullompton ；讀音：），亦都叫做 Columtune，係英格蘭德雲郡嘅一個鎮同民政教區（civil parish）。佢喺雅息特市嘅東北面13英里（21公里），喺雅息河嘅支流 Culm 河嘅西岸。2021年嘅人口普查，鎮嘅人口係8,889人，比2011年同埋2001年嘅7,458人同埋6,583人分別多咗1431人（19.2%）同埋2306人（35.0％）。

個鎮最早喺羅馬時期，喺鎮嘅山上面嘅堡壘，同埋依家嘅鎮中心，已經有人住。哥林頓嘅另一個英文名 Columtune，喺亞弗列大帝嘅遺囑入面提過，遺囑將呢個鎮留俾佢嘅細仔Æthelweard （c. 880–922）。

早期呢個鎮嘅經濟有好大程度上係靠羊毛同埋紡織業，之後就以皮革加工同埋造紙。

依家鎮上有好大比例（大約4成）嘅居民係喺雅息特市返工嘅，鎮上有啲本地製造業，例如麵粉廠同埋紙廠，亦都有農場。每個月嘅第二個星期六都會有農墟，呢個農墟係西南地區同類形活動之中最古老嘅一個。呢度有兩座一級歷史建築：十五世紀嘅聖安德魯教區教堂（St Andrew's parish church）同埋叫做「The Walronds」嘅十七世紀房屋。鎮嘅中心係一個保育區（conservation area）；教區有7座2*級歷史建築同90座2級歷史建築。

## 參考
陳俊

**陳俊**，香港親中派文化界人士。

佢曾經參與公開聯署支持北京未經諮詢或香港人同意，強行訂立嘅《港版國安法》。
## 部分作品
*《歲月印記》(副總導演)
## 部分公職
*香港各界文化促進會副主席
*香港舞蹈聯會副主席
*深圳藝術學校客座教授
*深圳保利藝術空間副總裁兼藝術總監
## 參考
底音

**底音**（），喺樂理，係指和弦入面喺最底嗰個音。

喺18世紀，底音同根音係同一樣嘢，但係喺21世紀，底音同根音係唔同概念。

## 參考資料

## 註

## 參考書目
*
淡水生物學

**淡水生物學**係一門學科，研究淡水生態系統，同系統入面生物，瞭解同保護系統。會涉及多學科，生態學、環境科學、魚類學、植物學、地理學都有。

## 研究範疇
淡水生物學主要研究以下嘅範疇：
* 生物多樣性，就會研究唔同淡水生態系統，譬如湖泊、河流、沼澤、水塘入面，包括特定物種分佈同生態角色。
* 生態系統功能，就研究淨化水質、營養循環同能量流動。
* 棲息地，會分析唔同淡水特徵，同埋佢哋們對生物影響，包括水流速度、水深、底質、水溫等等嘅因素。
* 生物與環境嘅相互作用，就研究生物點樣適應淡水環境，包括生理、生態、行為。
* 人類影響，就評估人類活動，例如城市化、農業、工業污染、水資源管理等，點影響淡水生態系統，研究點樣保護同恢復生態系統。

## 方法同技術
淡水生物學家主要採用下面嘅方法同技術：
* 田野調查：進行現場觀察同收集樣本去研究淡水生物同佢哋嘅棲息地。
* 實驗室研究：利用控制環境進行實驗，去了解生物嘅生理同行為反應。
* 數據分析：利用統計學同生態模型分析生物多樣性同生態系統嘅功能。
* 環境監測：監測水質同生態系統健康，用嚟評估人類影響同自然變化。

## 應用領域
有咗以上嘅研究結果，我哋可以應用喺以下幾方面。
* 生態保護：制定保護計劃去保護淡水生態系統同佢哋嘅生物多樣性。
* 水資源管理：研究淡水資源嘅可持續管理，包括供水、灌溉同水質管理。
* 生物指標：利用淡水生物作為水質指標，嚟評估水體嘅健康狀況。

## 淡水生態系統嘅威脅
目前，我咃嘅淡水生態系統面臨嘅主要威脅包括：
* 水資源開發同污染
** 過度開發水資源、建造水壩導致棲息地破壞
** 工業、農業同生活污水排放造成水質污染
* 過度捕撈同外來物種入侵
** 過度捕撈導致魚類呢啲水生生物數量下降
** 外來物種嘅引入競爭同捕食本地物種
* 棲息地破壞
** 濕地被開發利用、森林砍伐導致沉積物增加
** 河道整治、運河開鑿等破壞水體嘅連通性
* 氣候變化
** 氣候變化導致水資源短缺、水溫上升等問題
* 過度開採地下水
** 過度抽取地下水會導致地下水位下降

上面嘅威脅導致淡水生態系統功能大幅退化，連帶影響到好多依賴淡水資源嘅生物同人類社會，所以保護同恢復淡水生態系統係當前嘅重要任務。隨著全球對水資源管理同生態保護嘅重視，淡水生物學嘅研究越來越重要，對於理解同保護淡水生態系統具有重要意義。

## 睇多啲
* 
*
空氣生物學

**空氣生物學**（）係一門專注於研究空氣中生物顆粒（例如花粉、真菌孢子、細菌同病毒）嘅學科。呢個領域探討呢啲些生物顆粒嘅散播、分佈、影響以至對環境同人類健康之間嘅關係。

## 研究範疇

以下係空氣生物學嘅主要研究範疇。
* 生物顆粒嘅類型：空氣生物學研究各種空氣中存在嘅生物顆粒，包括：
** 花粉：植物繁殖嘅顆粒，對過敏患者有重要影響。
** 真菌孢子：許多真菌嘅繁殖單元，可能影響植物同人類健康。
** 細菌同病毒：呢啲微生物可以通過空氣傳播，引起疾病。

* 散播與傳播：
** 研究生物顆粒嘅散播機制，包括風、氣流同天氣條件對佢咃嘅影響。
** 探討呢啲顆粒點樣隨風傳播，重喺唔同嘅距離內影響人類同生態系統。

* 環境影響：
** 研究氣候變化、污染同城市化對空氣入面嘅生物顆粒嘅影響。
** 評估空氣質量同生物顆粒之間嘅關係。

* 人類健康：
** 探討空氣中生物顆粒對人類健康嘅影響，特別係過敏、呼吸道疾病同其他健康問題。
** 研究點樣預測同控制呢啲顆粒嘅影響，好改善公共健康。

## 方法同技術
科學家喺研究空氣中生物顆粒會用到以下嘅方法同技術：
** 空氣採樣：利用各種設備（好似沉降板、氣流採樣器噉）收集空氣中嘅生物顆粒樣本。
** 顯微鏡觀察：對收集到嘅樣本進行顯微鏡分析，去識認同計算唔同類型嘅生物顆粒。
** 分子生物學技術：利用DNA測序同PCR技術識別同定量空氣中嘅微生物。
** 數據分析：利用統計學同環境模型分析生物顆粒嘅分佈同影響。

## 應用領域
有咗上面嘅研究結果，我哋就可以應用喺以下嘅範疇：
** 環境監測：監測空氣質量，評估污染同生物顆粒對生態系統嘅影響。
** 公共健康：提供過敏原嘅監測同預報，幫助減少過敏病患者嘅症狀。
** 農業：識別同預測花粉嘅季節性變化，用嚟幫助農作物嘅授粉同管理。
** 生物防禦：研究點樣利用生物粒子檢測同防範生物武器嘅使用。

## 總結
空氣生物學係一個跨學科嘅研究領域，結合咗生態學、環境科學、微生物學同公共健康幾個領域。隨著全世界對環境保護同公共健康嘅關注日益增加，空氣生物學嘅研究對於理解空氣中生物顆粒嘅影響以及改善人類生活環境好有幫助。
DSEE

**DSEE**可以係：
*香港中學文憑考試，縮寫自英文Hong Kong Diploma of Secondary Education Examination，係香港考試及評核局舉辦嘅公開考試。
*阿波羅電腦公司發創嘅修訂控制系統： DSEE （Domain Software Engineering Environment網域軟件工程環境），該軟件之後改名成為Rational ClearCase。
原生生物學

**原生生物學**（）係一門研究原生生物嘅學科。原生生物係一類多樣化生物，包括單細胞同一啲多細胞生物，好似藻類同原蟲。

## 研究範疇
原生生物學嘅研究範疇包括：
* 生物多樣性：原生生物學研究各類原生生物嘅多樣性，包括佢咃嘅分類、形態學、細胞結構同生理特徵。
* 生態系統嘅角色：原生生物喺生態系統入面扮演重要角色，例如喺食物鏈度作為初級生產者或係分解者，對環境健康同生態平衡有重要影響。
* 進化關係：研究原生生物嘅進化歷史同系統發育，幫助理解佢哋同其他生物嘅關係。
* 生理學同生化：探索原生生物嘅生理過程，包括代謝、繁殖同適應環境嘅能力。
* 醫學同公共衛生：某啲原生生物（譬如原蟲）係病原體，導致人類同動物嘅疾病，原生生物學嘅研究對提升公共衛生好有用。

## 方法同技術
研究人員主要使用以下方法嚟研究：
* 顯微鏡觀察：利用光學顯微鏡同電子顯微鏡研究原生生物嘅形態同結構。
* 分子生物學技術：應用DNA測序同基因組學技術研究原生生物嘅遺傳特徵。
* 生態實驗：通過實驗同實地調查研究原生生物喺生態系統嘅作用。

## 應用領域
佢哋嘅研究成果可以應用喺：
* 環境科學：研究原生生物對環境嘅影響，包括水質監測同生態恢復。
* 醫學研究：針對病原性原生生物嘅研究，開發治療同預防措施。
* 生物科技：利用某些原生生物嘅特性進行生物科技上嘅應用，譬如生物燃料同藻類嘅商業生產。

## 總結
原生生物學係一個多學科嘅領域，結合咗生物學、生態學、醫學同環境科學噉。隨著對生物多樣性嘅保護同公共健康嘅重視，原生生物學嘅研究越來越受到關注。

## 參考
* [Introduction to Protists](https://bio.libretexts.org/Bookshelves/Botany/Botany_(Ha_Morrow_and_Algiers)/02%3A_Biodiversity_(Organismal_Groups)/2.04%3A_Protists/2.4.01%3A_Introduction_to_Protists)（LibreTexts Biology）
* Protist (ScienceDirect)
譚善揚

**譚善揚**（ 英文: Antonio Tam，），係香港編劇兼導演。畢業喺香港演藝學院電影電視學院，主修編劇。
## 作品
### 電影

### 電視劇（[[ViuTV]]）

### 短片

## 參考
巴西全國大會

**巴西全國大會**（）係巴西聯邦政府嘅立法機構。唔同於州立法議會同市政議會，全國大會係兩院制，由聯邦參議院（上議院）同眾議院（下議院）組成。全國大會每年喺巴西利亞由2月2號到12月22號舉行，當中喺7月17號到8月1號會有一個中期休會嘅時段。

參議院代表26個州同聯邦區。每個州同聯邦區都有三個參議員，由全民投票選出，任期8年。每4年，參議院（以及各州同聯邦區嘅代表團）會有三分之一或者三分之二進行換屆選舉。 眾議院代表每個州嘅人民，議員任期係4年，通過比例代表制選舉產生。議席按照各州嘅人口比例分配，每個州最低有8席（人口最少），最多有70席（人口最多）。唔同於參議院，眾議院每4年會全面換屆選舉。

直至最近，政客跳槽去其他黨派係好常見，令到各黨喺國會所擁有嘅議席比例經常改變。不過而家議席屬於政黨，而唔係政客，政客只有喺好有限嘅情況下可以轉黨而保留議席。如果政客放棄咗佢哋當選嘅政黨，佢哋可能會面臨失去議席嘅風險。 巴西國會每一院都會喺議員之中選出其主席同其他指導委員會成員。參議院主席係*[[當然成員|當然]]*全國大會主席，負責召開同主持兩院嘅聯席會議，亦都主持兩院嘅聯合服務。眾議院主席係巴西總統繼任順序嘅第二位，而參議院（同國會）主席係第三位。

## 疏仕
民政教區

**民間教區**（英文：Civil parish）係英格蘭地方政府嘅最低層行政單位。 民政教區嘅起源可以追溯到古代嘅教區制度；幾個世紀以嚟，民政教區制度係英格蘭同威爾斯大部分地區，無論係世俗，定係宗教嘅主要行政單位。民政教區同宗教教區喺19世紀開始正式分開；到咗依家，呢兩個教區係完全分開嘅。現代形式嘅民政教區係通過1894年嘅《地方政府法》（56 & 57 Vict. c .73）而成立嘅，呢個法案成立嘅民選教區議會，承擔咗以前宗教教區理事會（parish vestry）嘅世俗職能。

民政教區嘅規模可以有好大嘅差異。細嘅可以係人口稀少嘅農村地區，居民少於一百人，例如車士打堡（Chester Castle）民政教區喺1971年只有8個人，去到2011年嘅人口統計，嗰度已經無人住；根據2011年嘅人口統計，呢啲居民少於一百人嘅民政教區總共有1140個。大嘅民政教區可以係人口超過幾萬，例如森麻實嘅威士頓（Weston-super-Mare）嘅居民人數就多達76,143人，係英格蘭最大嘅民政教區，比第二多人嘅梳士貝利（Shrewsbury）嘅71,715人，多咗4,428人。呢個範圍同歐洲大陸嘅市政府好似，例如法國嘅公社（communes）。但係，同歐洲大陸唔同，教區議會唔係主要嘅權威行政機構，而且喺大多數情況下，喺地方政府嗰度扮演嘅角色亦都相對比較細。

截至9月2023年，英格蘭有10,464個教區，而喺2020年，佢哋覆蓋咗大約40%嘅英國人口。由於歷史嘅原因，民政教區主要覆蓋農村地區同埋比較細嘅城市地區，而大部分較大嘅城市地區都係全部或部分無民政教區；但係自1997年起，如果當地居民要求，就可以喺未有民政教區嘅地區嗰度建立民政教區。 2007年，創建民政教區嘅權利延伸到倫敦自治市，雖然到目前為止只係創建咗昆士柏（Queen's Park）一個民政教區。

如果得到皇家授權，民政教區亦都可以有城市地位，依家英格蘭總共有8個民政教區係有城市地位嘅。  民政教區可以透過教區議會嘅決議，將自己叫做鄉村、鎮、鄰里（neighbourhood）或者社區（community）。民政教區嘅管理機構通常係一個民選嘅教區議會，呢個教區議會可以決定叫自己做村議會、鎮議會、鄰里議會、社區議會，或者市議會（如果個教區有城市地位嘅話）。如果個民政教區嘅人口好少（通常少過150個選民），個教區嘅管治可以係由所有選民都可以出席嘅教區會議嚟做；或者太少人嘅教區可以決定同一個或幾個附近嘅細教區，組成一個共同嘅教區議會。

以前威爾斯亦都有民政教區，直至1974年，佢哋俾社區（communities）取代咗，社區嘅運作方式同英格蘭嘅教區好似。蘇格蘭嘅民政教區俾蘇格蘭嘅地方政府用《1929年地方政府（蘇格蘭）法》廢除咗；蘇格蘭相當於英格蘭嘅民政教區嘅基層政府係喺1973年，通過《1973年地方政府（蘇格蘭）法》成立嘅社區議會區（community council areas），佢哋嘅權力比起英格蘭同威爾士嘅民政教區少。至於北愛爾蘭，嗰度無等同嘅基層政府組織。

## 參考
游書庭

**游書庭**，台灣藝人。
## 部分戲劇作品
### 微電影
*暖陽下的愛
### 電影
*驚夢49天
*可不可以 你也剛好喜歡我
*傻傻愛妳傻傻愛我
*衝吧周大隆
*鬼天廈
*降龍大師
*狄仁傑之長安變
### 電視劇
*我是顧家男
*限時同居侯八天（Vidol短劇）
*情陷夜聊齋之倩女幽魂（網劇）
## 外部連結

* 
* 

## 參考來源
Franck Goddio

**Franck Goddio** (）係一個摩洛哥卡薩布蘭卡出世嘅法國水底考古學家，佢嚮2000年喺埃及阿布吉爾灣對出7公里水域發現咗赫拉克利翁古城（Thonis-Heracleion），佢帶領嘅團隊挖掘過埃及克諾珀斯（Canopus）嘅水底遺址 同埋亞歷山大港嘅一個古代海港（Portus Magnus）—包括安蒂霍多斯島（Antirhodos）。佢亦都曾經喺菲律賓水域挖掘出古代船，譬如係西班牙加利恩帆船聖地牙哥號。

## 參考

## 出面連結
*
*Franck Goddio YouTube Channel
萊奧岡山脈

**Leogang 山脈**（，字面意思「Leogang 石山脈」）係位於奧地利薩爾茨堡州嘅一條山脈，屬於東阿爾卑斯山脈嘅北石灰岩阿爾卑斯山脈。呢條山脈喺洛費爾山谷、薩爾費爾登同Leogang之間，並且同位於西北嘅洛費爾山脈一齊形成兩個山脈，佢哋由「羅馬山鞍」（1,202米）分開，但喺東阿爾卑斯山脈分類系統入面，呢兩條山脈係被視為一個子群（洛費爾山脈同Leogang山脈）。Leogang山脈同基茨比爾阿爾卑斯山喺南面分開，同石海山脈喺東面亦係由深刻嘅山谷分隔。Steinberge嘅典型特徵係高原上陡峭嘅邊坡同急劇起伏嘅高山冰斗。

作為典型嘅喀斯特山脈，Leogang山脈亦有好多洞穴貫穿其中。最出名嘅係蘭普雷希特洞，長度超過50公里，位置就喺洛費爾同薩爾費爾登之間嘅聯邦公路旁邊。一個顯著嘅岩石構造係位於比恩霍恩峰東南面岩壁嘅「Melkerloch」。

比恩霍恩峰嘅高度係，係呢個山脈最高嘅山峰。奧地利軍隊嘅軍事訓練區位於Leoganger Steinberge西部。

## 鄰近山脈
Leogang 山脈同以下阿爾卑斯山脈嘅山群接壤：
* 洛費爾山脈 喺西北面
* 貝希特斯加登阿爾卑斯山脈 喺東面
* 薩爾茨堡片岩阿爾卑斯山脈 喺東南面
* 基茨比爾阿爾卑斯山 喺南面
* 凱撒山脈 喺西面

## 山峰

* 比恩霍恩峰：
* Kuchelhorn：
* Passauerkopf：
* Grießener Hochbrett：
* Signalkopf：
* Großes Rothorn：
* Dürrkarhorn：
* Hochzint：
* Mitterhorn：
* Fahnenköpfl：
* Brandhorn：

## 旅遊

### 阿爾卑斯會嘅小屋

喺 Leogang 山脈入面淨係有兩間山間小屋。佢哋係屬於德國阿爾卑斯會（DAV），但係係由當地奧地利人管理。DAV 實行互惠權制度，所以奧地利阿爾卑斯會（OEAV）會員喺適用嘅地方可以享受折扣。

* *蘭普雷希特洞-山洞餐廳*：海拔：，只喺夏天同冬天日間開放，6個床位，就喺聯邦公路旁邊，洛費爾至薩爾費爾登之間
* *[[帕紹爾小屋]]*：海拔：，夏天由6月中至9月尾開放，有45個床位，冬天住宿有6個床位，山谷目的地：Leogang，行程時間：2.75小時。

### 山間小屋
* *[[Lettlkaser]]*：海拔：，夏天開放，冇冬季住宿，冇床位，山谷目的地：Pernerwinkel-Gerstboden（步行2小時），Wiesersberg-Gerstboden（步行2.5小時），Leogang（步行2小時），Mitterbrand（步行1.5小時）。

## 疏仕
阿布吉爾灣

**阿布吉爾灣**（）係地中海近著埃及亞歷山大港一個遼闊嘅海灣，位於尼羅河口羅塞塔（Rosetta）同阿布吉爾鎮之間，喺個灣嘅水底下面發掘出埃及古城克諾珀斯（Canopus）、赫拉克利翁（Heracleion）同埋Menouthis。阿布吉爾灣亦都係1798年尼羅河河口海戰（Battle of the Nile）嘅戰場，場海戰係英國皇家海軍同法蘭西第一共和國海軍之間嘅一場戰役。喺1970年代，灣內發現有天然氣田。

## 出面網頁
*Abū Qīr Bay] (Britannica)
*Sunken Monuments > Abu Qir Bay (Ministry of Tourism and Antiquities)
羅塞塔

**羅塞塔**係尼羅河三角洲嘅一個港口城市，嚮亞歷山大港東面65公里，屬於埃及布海拉省（Beheira Governorate），著名嘅羅塞塔石碑就係1799年喺呢度發現。

羅塞塔喺9世紀嚮古鎮博爾比廷（Bolbitine）遣址上建立，隨著鄂圖曼帝國征服埃及（見鄂圖曼—馬木魯克戰爭）令到亞歷山大港沒落，羅塞塔乘勢興起，但喺亞歷山大港復興之後佢嘅重要性就逐漸減弱。

## 攷
尼羅河三角洲

**尼羅河三角洲** (或者）係喺下埃及形成嘅一個三角洲，尼羅河就係呢處散開同流入地中海。佢係世界上最大三角洲之一，由西面亞歷山大港去到東面嘅Port Said，覆蓋面積有 240 公里（150 英里）嘅地中海海岸線，係一個土地肥沃嘅農業區。三角洲由北到南大約長 160 公里（100 英里），由開羅稍為下游嘅地方開始。

## 參考
聖地牙哥號 (西班牙)

**聖地牙哥號**係17世紀西班牙一艘加利恩帆船，佢原本係一艘叫做**聖安東尼奧號**嘅商船，後嚟被匆忙咁地改裝成西班牙海軍軍艦同改名叫聖地牙哥號。嚮1600年12月14日，載滿嘢嘅聖地牙哥號喺距離菲律賓納蘇格布一個海島（Fortune Island, Nasugbu）無幾遠嘅地方同荷蘭海軍上將奧利維爾·範·努爾特（Olivier van Noort）指揮嘅軍艦毛里求斯號交戰。由於聖地亞哥號無法承受佢啲大砲嘅額外重量，搞到長期傾斜，啲大砲舷窗重喺海平面之下，所以一炮都冇射過就沉咗。據報道，荷蘭人後來向嗰啲試圖爬上毛里求斯號嘅倖存者開槍，又向佢咃擲長矛。

差唔多400年後嘅1992年，法國水底考古學家Franck Goddio 發現咗呢艘沉船，喺殘骸度發現總共 34,407 件文物同生態物品，包括中國瓷器、日本武士刀、葡萄牙大砲同墨西哥硬幣。聖地牙哥號展覽喺全球巡迴展出完，就喺馬尼拉國家人類學博物館永久展出。馬德里海軍博物館都曾經展出過。

## 參考
孫皇后

**孝恭章皇后孫氏**（），山東鄒平人，係明宣宗嘅第2位皇后。喺1428年俾冊封做皇后，1435年宣宗過身後由亞仔英宗繼位，佢亦成為咗大明第3位皇太后。

## 拎
*《明史·巻113》
ROC 曲線

**ROC 曲線**（）係機械學習同統計分類上常用嘅一種圖，用嚟評估一個機械學習模型嘅靈敏度同特異度。呢種曲線零舍常用於醫療研究。

ROC 曲線幅圖打戙條軸係真陽性率而打橫條軸係假陽性率，顯示呢兩個數值喺唔同**門檻值**（threshold）下比例係幾多，好似下圖噉：

一般嚟講，睇 ROC 曲線要睇嘅係條曲線下嘅面積有幾大。如果成幅圖都喺條曲線下面嘅，就表示個模型係完美嘅分類器：無論門檻值係幾多，個模型嘅真陽性率都係 1.0（100%）而假陽性率都係 0.0（0%） ——而條 ROC 曲線望落愈似上圖藍線，就愈表示佢接近一個完美嘅分類器。

## 引咗
混淆矩陣

**混淆矩陣**（；）係機械學習相關領域上成日用嘅一種矩陣，可以用嚟將一個模型做嘅分類「視覺化」噉表現出嚟。

## 概論

如果一個模型係做二元分類嘅，模型質素亦可以用靈敏度同特異度作為指標嚟量度。靈敏度同特異度包括咗四個數值：
*歸啱咗啲陽性個案嘅**真陽性**率（TRP）
*歸啱咗啲陰性個案嘅**真陰性**率（TNR）
*歸錯咗啲陽性個案嘅**假陽性**率（FRP）
*歸錯咗啲陰性個案嘅**假陰性**率（FNR）
呢四個數值可以用 2 × 2 嘅混淆矩陣表達，好似以下噉：

## 睇埋
*靈敏度同特異度

## 引述
交叉熵

**交叉熵**（；）係一種數值，用嚟表示兩個概率分佈有幾接近。想像而家有 p 同  q 兩個概率分佈。攞住某個集合，分佈 q 相對於分佈 p 嘅交叉熵係噉計嘅：
H(p, q) = -\operatorname{E}_p[\log q],
當中 E_p[\cdot] 係攞分佈 p 嚟睇嘅期望值。

## 睇埋
*資訊熵
*機械學習，喺機械學習上，交叉熵可以檢驗個模型估嘅結果嘅概率分佈，睇吓佢同實際嘅概率分佈有幾接近。
楊向杰

**楊向杰**，香港親中派商人，筆名「石中英」，新駿有限公司主席。
## 部分榮譽
*亞洲知識管理學院資深院士（有爭議）
*林肯大學榮譽教授（有爭議）
## 政治立場
佢嘅政治立場係親中派。
## 爭議

### 獲野雞大學頒發院士資格
佢報稱攞到亞洲知識管理學院資深院士同埋林肯大學榮譽教授資格，但有線新聞喺2019年報道，亞洲知識管理學院其實係一間野雞大學，未獲認可，比錢就有得攞佢哋唔同嘅頭銜。

## 參考來源
李婉卿

**李婉卿**，香港親中派人士。
## 部分公職
*香港島各界聯合會第七屆社會事務委員會委員/理事
*旅港福建商會教育基金董事會董事/第38屆副婦女主任
*香港泉州同鄉會第13/14屆婦女部主任/第14屆名譽會長/第13屆副監事長
*香港晉江同鄉會主要人員
*香港福建婦女協會第三屆常務執委及社會事務部副主任
## 政治立場
佢嘅政治立場係親中派。2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

2019年5月，香港陷入逃犯條例爭議並爆發爭取民主同捍衛法治嘅香港反送中運動，喺坊間唔少聲音要求暫緩修例嘅情況下，佢仍然參與聯署要求支持政府6月12日修訂《逃犯條例》，直上立法會大會審議通過修例，最終喺6月9日同6月12日，香港爆發大型衝突，甚至造成人命傷亡。

## 部分榮譽
*2010年：行政長官社區服務獎狀
## 參考來源
韓東曉

**韓東曉**，香港親中派教育界人士，曾經任職香港大學專業進修學院，惠僑英文中學教師。

## 部分公職
*香港教育工作者聯會執行理事及教師培訓顧問
*印度帕羅大學訪問學者計劃傑出教授
*英國皇家文藝學會終身會士及香港區聯繫人
## 政治立場
佢嘅政治立場係親中派，有份唱教聯會喺武漢肺炎疫情期間推出防疫歌曲《全力抗炎》。

## 參考來源
網絡差佬

（），又稱**網絡**，簡稱**網差**或**網警**，係指政府中負責維護互聯網安全嘅差佬。網絡差佬嘅主要目的系打擊網絡犯罪，與及審查同文宣，具體决於世界上嘅各個國家同地區。

## 註
農墟

**農墟**（英文：farmers' market），臺灣叫**農民市集**，中國叫**墟**（北方叫**集**，墟期一般係農曆初一、十五），係俾農民直接向消費者賣農產品嘅實體墟市。農墟可以係喺室內，亦可以係喺室外，通常由攤檔、枱或者攤位組成，農民喺嗰度賣佢哋嘅產品、活家禽同埋農作物，有時仲會賣啲預製嘅食品同埋飲品。農墟喺全世界好多國家都有，反映咗當地嘅文化同經濟。個農墟可以好細，可能只係幾個攤位；亦可能好大，大到佔咗幾條街。由於佢哋嘅性質，農墟往往比起一般零售農產品店受到比較少嘅嚴格管制。

佢哋同街市（public markets）唔同，街市一般都係喺永久性嘅建築物入面，全年開放，而且佢哋嘅經營者可以係非農民嘅小販，提供各種包裝食品同非食品類嘅產品，典型例子係香港嘅濕貨街市，墨爾本嘅維多利亞街市（Queen Victoria Market），伯明翰嘅牛環室內街市（Bull Ring Indoor Market）等。

## 相集

File:Taipei_Expo_Farmers'_Market_20150509.jpg|<nowiki/>臺北嘅農墟（農民市集）
File:Farmers_and_Artisans_Market_at_Farmington_-_Michigan.jpg|密歇根州法明頓（Farmington）嘅秋季農墟
File:Mrs_Kirkham's_Cheeses_-_geograph.org.uk_-_1076114.jpg|喺倫敦農墟賣嘅芝士
File:Marché_public_Lafontaine.JPG|魁北克嘅農墟
File:Cabbages_in_philippine_market.jpg|菲律賓嘅農墟
File:Farmers'_Market_(Apni_Mandi)_in_Chandigarh.jpg|印度昌迪加爾嘅農墟
File:Farmers'_Market_in_Chandigarh.jpg|印度昌迪加爾嘅農墟
File:Fruit_and_vegetable_vendor_at_St._Jacobs_Farmers_Market,_2011_July_7.jpg|安大略嘅聖雅各斯農墟
File:Union_Square_Farmers_Market.jpg|曼哈頓聯合廣場嘅農墟


## 參考
劉松新

****，香港親中派人士。
## 部分公職
*香港島各界聯合會第七屆副秘書長/地區事務委員會委員
*寮步同鄉會主席
## 政治立場
佢嘅政治立場係親中派。主張香港人北上發展。

## 參考來源
2026年FIFA世界盃I組

**[[2026年FIFA世界盃]]I組**會係2024年6月16號至26號期間舉行。小組前兩名球隊聯同八隊成績最佳嘅第三名球隊會晉級淘汰賽。

## 積分榜

## 賽事

----

----

----

----

----
黃晶榕

**黃晶榕**係香港親中派教育界人士，2016年出任勞工子弟中學（現創知中學）校長。佢曾擔任多間大學嘅客座教授。佢係同

佢亦關注校園欺凌議題，並呼應習近平嘅講話，強調要培養香港年輕人嘅愛國情懷，推動大灣區教育融合。

## 參考來源
卡姐

（，），原名**巫詠琪**，係香港YouTuber，本職係熊仔頭公司旗下KOL網紅。雖然佢網上有人氣，好多新聞講過，但就係好少資料公開。佢個Instagram有10萬followers，網民讚「唔係典型靚女，但有型格，有味道」，連登曾封佢10強最索港女之一。佢係 YouTube 頻道 HIFIVE 台柱，一度有「 HIFIVE 連詩雅」之稱。另外喺2021年6月上載一張三點式相，令絲粉上升，，之後不時發性感相引人入勝。

## 演出
### 電視節目（[[ViuTV]]）
*2025年：《One Trip 約會實況》第12-13集嘉賓
*2025年：《我想身體健康》第81集嘉賓和「卡姐專屬健身場」環節

## 參考資料

## 出面網站
* 
* becalouest YT
路德會西門英才中學

**路德會西門英才中學**（ ）簡稱西英，係香港新界元朗區嘅一所男女校文法中學，校舍位於新界元朗公園北路，鄰近元朗公園同埋元朗大球場。現任校長係梁卓勳博士。

## 睇埋

* 黃美琪：路德會西門英才中學副校長
* 張文昌：路德會西門英才中學老師，因為喺學校推廣北京未經諮詢或香港人同意，強行訂立嘅《港版國安法》，有時會接受一啲傳媒訪問。

## 參考來源
Kisabbb

**陳思慧**（，），係香港女模特兒同演員。佢係2014年11月開始拍片放上網YouTube正式出道，藝名**Kisabbb**。

## 電視演出
《我說過要你快樂 (節目)》香港電視娛樂製作嘅真人騷參加者，

## 參考資料

## 出面網頁
* kisabbb YT
* 
*
重訂面額

喺貨幣經濟學入面，「**重訂面額**」（）係指更改流通緊嘅鈔票同硬幣面值嘅過程。呢個做法通常係因為通貨膨脹令到貨幣單位變得好細，以致得好大面額嘅貨幣先可以流通。喺呢啲情況下，貨幣嘅名可能會改變，又或者喺原有嘅名之前加個「新」字嚟做過渡（例如新臺幣）。重訂面額仲可能因為其他原因而做，好似轉用新貨幣（例如歐元）或者進行十進制化咁。

重訂面額本身被認為係象徵性嘅，因為佢對一個國家同其他貨幣嘅匯率冇實質影響。不過，佢可能會喺心理上影響到啲市民，令佢哋覺得惡性通貨膨脹嘅時期已經過去，唔再提醒佢哋通脹帶嚟嘅影響有幾大。減少個零嘅數目仲可以改善國家喺外國嘅形象。

長時間嘅通脹係導致購買力下降嘅主要原因；但係政府唔控制通脹或者唔喺貨幣大幅貶值嘅時候重訂面額，可能有各種政治原因。重訂面額都有啲經濟同社會好處，包括提高日常交易嘅效率。重訂面額通常包括用新鈔票取代舊鈔票，而舊鈔票喺短暫過渡期之後就會停止成為法定貨幣。

## 睇埋
*通貨膨脹
*匯率
*惡性通貨膨脹
*購買力
*法定貨幣
朝鮮中央廣播電視委員會

**朝鮮中央廣播電視委員會**（ ），亦稱為**朝鮮中央廣播公司**（)，係朝鮮嘅國有媒體。

該委員會隸屬於朝鮮內閣，但其人員由朝鮮勞動黨宣傳鼓動部選擇同任命。宣傳鼓動部仲向委員會分配任務。黃永波為委員會主席。

## 獲取時間表
節目表可喺《勞動新聞》、《民主朝鮮》、《平壤新聞》、《臨津江》獲取。

## 知名主播
* 李春姬

## 攷

## 出面網頁
*
首都高速公路之戰Zero

**首都高速公路之戰Zero**（），係由Genki開發嘅競速遊戲，2001年推出。

## 遊戲模式
;快速競賽
一種街機風格嘅遊戲模式，玩家使用任務模式中解鎖嘅車輛同路線，並嘗試擊敗盡可能多嘅對手，而唔會喺每次戰鬥之間重置精神點供應。

;時間攻擊
使用預設路線，呢個模式允許玩家透過單圈時間測試車輛嘅性能。

;自由奔跑
呢個係一種冇對手或者交通車輛嘅模式，無論任務模式進度如何，完整地圖都係開放嘅。

;對戰模式
分割畫面模式，兩名玩家喺SP戰鬥中正面交鋒。

## 參考


## 連出去
*首都高速公路之戰維基首都高速公路之戰Zero
*首都高速公路之戰Zero影片